
“NOI, lipsiţi, întinaţii, josnicii şi păcătoşii — dintre care eu ce scriu aceste rânduri 
sunt primul — ca şi ucenici ai acestor Bătrâni sfinți, ne plecăm cu evlavie genunchii 
sufletului şi trupului în faţa lor şi le suntem recunoscători până la ultima noastră 


[> 


suflare 


Părintele Efrem, 


Egumenul Mănăstirii Filoteou 


Universitățile Pustiei 


În tumultoasa pe care Dumnezeu mi-a încredinţat-o, acum cincisprezece ani, 
mi-am îngăduit puţine clipe de răgaz. Atunci când, totuşi, mi le-am îngăduit, locul 
de sfântă reconfortare mi l-a oferit Athosul. 

Aşa s-a întâmplat în toamna anului 2003 când, dimpreună cu dascălii 
Facultăţii de Teologie din Alba Iulia, am făcut pelerinaj la câteva mânăstiri din 
Sfântul Munte. 

Înainte de a intra în spaţiul consacrat rugăciunii şi nevoinţei, am poposit la 
Mănăstirea „Sf. Arsenie cel Nou” din peninsula Calcidică, aici mi-a căzut în mână 
o carte alcătuită de Părintele Dionysios: , Cuvintele Bătrânilor”. 

Am constatat că această carte, cu apoftegmele unor Părinţi din veacul XX, 
pe cât e de simplă pe atât e de profundă. Universitățile Pustiei în care s-au format 
aceşti părinţi le-au oferit o superioară înţelegere a lucrurilor. 

Acesta este motivul pentru care am tradus cartea în româneşte şi o pun la 


îndemâna doritorilor de viaţă duhovnicească serioasă. 

Arhiepiscopul Alba Iuliei 


Introducere 


Învățăturile şi sfaturile Sfinţilor Bătrâni (Gheronda!) şi  Bătrâne 
(Gherondisa') sunt pentru noi amărâţii ucenici o apă vie, o hrană duhovnicească, o 
mană cerească şi o comoară de care nimeni nu ne va putea păgubi. 

Aceşti povăţuitori duhovniceşti, plini de experienţă şi de discernământ, care 
ne conduc la Hristos, sunt “busole” care ne indică cu siguranță direcția cea bună, 
calea directă şi strâmtă a Evangheliei, calea care duce la Împărăţia Cerurilor. 
Fericit este, într-adevăr, creştinul ortodox care, în vremea noastră de mare rătăcire 
duhovnicească, se află sub povăţuirea unui Părinte sau a unei Maici duhovniceşti! 

Căci, binecuvântaţii şi preaiubiții mei frați întru Duhul Sfânt, lisus Hristos, 
Dumnezeul-Om, ne-a descoperit nouă, celor ce suntem păcătoşi, că trebuie “să ne 
naştem de sus” (loan 3, 7). El ne facem să ne naştem din nou din Duh. Noi toţi, cei 
morţi, suntem născuţi “de jos”, din ţărână, din părinții noştri fireşti. Dar această 
naştere după trup nu ne conduce, nu ne propulsează, în Împărăţia Cerurilor, după 
Cuvântul Domnului, “Ce este născut din trup, trup este; şi ce este născut din Duh, 
duh este” (loan 3, 6). Mai mult, Dulcele nostru lisus, ne-a descoperit că “de nu se 
va naşte cineva din apă şi din Duh, nu va putea să intre în Împărăţia lui 
Dumnezeu ” (loan 3, 5). Cel care este Adevărul descoperit, Dumnezeul întrupat, 
Cuvântul şi Fiul Tatălui, fără schimbare şi fără început, ne-a spus acestea, şi 
mințile luminate de Duhul, Părinții noştri înţelepţi în Dumnezeu, ne atenționează 
că există două renaşteri spirituale: pe de-o parte renaşterea din apă, prin Sfântul 
Botez (şi singur Botezul ortodox face o renaştere deplină) şi, pe de altă parte, 
renaşterea din Duh, adică Cincizecimea noastră personală, în care credinciosul 
devine templu permanent al Duhului Sfânt. Bătrânul, cel care ne conduce spre 
Hristos, contribuie urcător la această renaştere duhovnicească. Este imposibil fără 
un Bătrân să experimentezi această renaştere mistică întru Hristos. Fac excepţie de 
la regulă cei care sunt învăţaţi direct de către Dumnezeu, Sfinţii Bisericii noastre 
Ortodoxe, precum Sfântul Antonie cel Mare, Sfântul Marcu Ascetul, Sfântul Pavel 
Tebeul, Sfânta Maria Egipteanca, Sântul Siluan Athonitul, etc. Lucrarea sfântă pe 
care o face Bătrânul, cu fiul său după Duh, constă în a-l ajuta duhovniceşte şi în a 
colabora cu el în plinătatea cunoaşterii şi ascultării libere, cu scopul ca, prin harul 
Sfintei Treimi, să se renască în duh. 

După Sfânta Tradiţie ortodoxă, termenul Bătrân (Gheronda) şi Bătrână 
(Gherondisa) înseamnă un preot, un călugăr sau o călugăriță, care au primit din 


! Cuvintele greceşti Gheronda (I'&povra) şi Gherondisa ([Epâvrioou) înseamnă Bătrâni şi Bătrâne şi se referă la un 
călugăr sau călugăriță cu experienţă, care după o viaţă petrecută în nevoinţă, au dobândit harisma discernământului 
duhovnicesc, făcându-i capabili să conducă ucenici 


mâna Domnului Atotputernic preaînalta harismă a paternităţii sau maternității 
duhovniceşti, harisma de a naşte fii în Duhul Sfânt şi de a-i conduce în Împărăţia 
Cerurilor. Această harismă, aşa cum arată Tradiţia, este acordată la puţini călugări 
şi preoți! Bătrânul (Gheronda), într-adevăr, trebuie să-şi fi trăit deja propria sa 
renaştere duhovnicească şi să fi devenit el însăşi un receptacol al harului divin, un 
receptacol al  Mângâietorului; el trebuie să fie înzestrat cu  harisma 
discernământului duhurilor şi a celei a rugăciunii în Duhul Sfânt — adică el trebuie 
să aibă darul rugăciunii lui lisus spusă cu inima, ceea ce este cu siguranță o foarte 
mare harismă a Duhului Sfânt. Această harismă a Rugăciunii lui lisus, spusă cu 
inima, a fost dată Bătrânului, că el a biruit deja toate plăcerile trupeşti: mânia, 
egoismul, mândria, judecarea altuia, pizma şi slava deşartă. Aceste patimi sunt 
dificil de depistat şi de tămăduit. Bătrânul (Gheronda) cunoaşte, de asemenea, din 
experienţă, toate tertipurile “gândurilor” drăceşti (care vin de la dreapta sau de la 
stânga”) şi poate, prin urmare, povăţui uşor, cu înţelepciune şi discernământ, orice 
suflet care caută mântuirea şi îi transmite oral duhul Tradiţiei curate pe care au 
trăit-o Părinţii purtători de Dumnezeu“ din Pustie sau din mănăstire. 

Aceşti bătrâni Părinţi, plin de Duh, erau numiţi Avva şi Maicile duhovniceşti 
Amma. Avva înseamnă “Părinte”. Avva este îndrumătorul duhovnicesc purtător de 
Dumnezeu, numit aşa printr-o formulă plină de gingăşie. 

În acest de al II-lea mileniu, Sfânta Rusie a făcut cunoscuţi o mulţime de 
Bătrâni purtători de Dumnezeu, faimoşii Stareţi, pe care poporul îl numeşte cu 
dragoste Batiuşka.” 

Sfântul Pavel, Apostolul neamurilor, care a fost ridicat până la al treilea Cer, 
a scris: “Iisus Hristos, ieri şi azi şi în veci, este Acelaşi” (Evrei 13, 8). Sfânta 
Tradiție afirmă cu certitudine că întotdeauna vor exista oameni de-ai lui 
Dumnezeu, deveniți temple ale Duhului Sfânt, povăţuind multe suflete spre 
Împărăţia Cerurilor. Şi noi, lipsiţii, ticăloşii, întinaţii şi păcătoşii — dintre care eu 
cel ce scriu sunt primul — ca şi ucenici ai acestor Sfinți Bătrâni, ne plecăm cu 
pietate genunchii sufletului şi ai trupului în fața lor şi le suntem recunoscători până 
la ultima suflare! Pentru fiecare frate şi soră, preaiubiţi în Duhul Sfânt, Bătrânul 
sau Bătrâna este, după Sfântul Apostol şi cetățean al Cerului Pavel (1 Cor. 4, 15), 
omul cel mai important de pe pământ, prin rugăciunile căruia noi nădăjduim să 
ajungem în Împărăţia Cerurilor. Amin. 


Părintele Efrem, păcătosul, 
Egumenul Mănăstirii Filotheou, Muntele Athos, 
3 februarie 1999, 
Sărbătoarea Bătrânului Simeon, 
Purtătorul de Dumnezeu la Templul din Ierusalim 


2 Termenul grec logismi (Aopiouoi) se referă la gânduri, în general dar adesea, în limbajul ascetic, se referă la 
gândurile rele stârnite în om de diavol, sau gândurile stăruitoare, obsedante, care tulbură liniştea interioară. Noi l-am 
tradus prin “gânduri” 

* Expresiile “de la dreapta” şi “de la stânga” înseamnă că au aparență de bine şi de rău. 

* Purtător de Dumnezeu, Theophor (din grecescul Osop6poc = purtător de Dumnezeu) se spune despre un om 
inspirat, luminat de Dumnezeu. 

* Cuvânt rusesc care înseamnă “părințele”. 


1. Hristos este totul 


Bătrânul Porfirie zicea: “Viaţa fără Hristos nu este viaţă. Dacă nu-L vezi pe 
Hristos în toate faptele şi gândurile tale, tu trăieşti fără Hristos”. 


„ Acelaşi Bătrân adăuga: “Hristos este prietenul nostru, fratele nostru EI este tot 
binele şi toată frumuseţea. EI este Totul. În Hristos nu este nici tristeţe, nici 
melancolie, nici introvertire, atunci când omul este copleşit de gândurile şi 
împrejurările care l-au apăsat şi l-au rănit. Hristos este Bucurie, Viaţă, Lumină, 
Lumină adevărată, care-l îmbucură pe om, îi dă aripi, îi descoperă toate 
lucrurile, îl fac să vadă toate creaturile, să sufere dimpreună cu toţi şi să le 
dorească tuturor să fie cu Hristos şi aproape de EL.” 


.. Amfilohie, Bătrânul din Patmos, zicea despre omul care-L uită pe Hristos din 
pricina numeroaselor sale ocupaţii: “Adesea Hristos vine şi bate la poarta ta. 
Tu-L faci să se aşeze în anticamera sufletului tău şi, absorbit de ocupațiile tale, 
uiţi de Dumnezeiescul vizitator. El aşteaptă ca tu să trândăveşti, aşteaptă... şi 
apoi, dacă tu întârzii prea mult, El se ridică şi pleacă. Uneori încă, eşti atât de 
ocupat că-l răspunzi de la fereastră: n-ai nici atâta timp încât să-i deschizi uşa!” 


„ Acelaşi Bătrân zicea: “Omul care nu-l are pe Hristos în el vede toate lucrurile 
sumbre şi dificile”. Şi încă: “Până ce inima omului nu este locuită de Hristos, el 
are loc pentru bani, pentru averi şi pentru creaturi”. 


„ Asupra aspectelor Providenţei lui Dumnezeu, pe care omul le ignoră, Bătrânul 
Porfirie zicea: “oamenii pot ajunge la o întunecare a conştiinţei văzând, zicând 
aşa, neantul din faţa lor şi cugetând: Noi cădem în neant, suntem pierduţi. lar 
din spate suntem războiţi! Atunci revin la Dumnezeu şi-i luminează credinţa 
noastră ortodoxă. Dumnezeu lucrează în taină şi nu vrea să influenţeze 
libertatea omului. El conduce evenimentele în aşa fel încât omul să călătorească 
încet acolo unde trebuie”. 


Bătrânul Epifanie zicea: “Lecţiile pe care ţi le dă Dumnezeu sunt total diferite 
de cele pe care ţi le dau oamenii. Pentru noi, doi şi cu doi fac patru. Dar, pentru 
Dumnezeu, doi şi cu doi pot face cinci, sau şase, sau nu importă ce alt număr!” 


Antim, Bătrânul din Chios, spunea: “Fără voia lui Dumnezeu o piatră nu poate 
fi mişcată nici o frunză de copac nu se poate clătina ca să cadă pe pământ”. 


8. Bătrânul Eusebiu, de la Frăția Zoi, scria unui fiu de-al său duhovnicesc: 
“Atunci când Dumnezeu se îndepărtează de om, acesta, nu numai că se 
prăbuşeşte în tot felul de păcate şi nedreptăţi, dar el pierde şi credința. 
Dumnezeu te-a făcut creatura Sa şi, prin credinţa ta în EI şi voinţa ta de a creşte 
după voia Sa, EI te face copilul Său, prevăzând toate lucrurile ca un Tată plin de 
dragoste şi are grijă de viitorul tău ca tu să devii desăvârşit”. 


9. Despre mijloacele pe care le întrebuinţează Dumnezeu pentru a-l ajuta pe om, 
Bătrânul Antim zicea: “Bunul Dumnezeu nu încetează să-i dea sugestii bune 
omului. Uneori îl luminează, alteori îi trimite o mângâiere prin intermediul unei 
persoane, alteori îi dă un semn. Mila nesfârşită a lui Dumnezeu se foloseşte de 
toate căile posibile pentru a-l apropia pe om de Sine şi a-l mântui”. Bătrânul 
adăuga: “Dumnezeu îl ajută pe om, fie printr-un părinte duhovnicesc pe care-l 
face să-l cunoască pentru a-l îndruma, fie printr-un înger care-l luminează, fie 
printr-un gând bun pe care îl sugerează, sau printr-o descoperire dumnezeiască 
pe care 1-0 acordă”. 


10.Bătrânul Ieronim zicea: “Fiţi atenți la felul în care vă petreceți ziua de astăzi. lar 
viitorul încredinţați-l Providenţei divine! Dumnezeu vă va ajuta. Ceea ce e cu 
voia lui Dumnezeu se va face! Nu vă chinuițţi mintea gândind la viitor. 
Dumnezeu va ajuta”. 


11.Referitor la dragostea lui Dumnezeu pentru om, Bătrânul Antim, noul sfânt din 
insula Chios, sublinia: “Dumnezeu nu-i separă pe drepți de păcătoşi nici nu-i 
compară pe cei răi cu cei buni. Albina, dacă găseşte un pic de zahăr pe o 
scrumieră, nu importă cât de murdară este aceasta, va lua zahărul pentru a face 
din el miere. Dumnezeu nu se uită dacă omul se găseşte în păcat sau în virtute, 
nici dacă este bun sau rău. El caută doar momentul în care să Se apropie pentru 
a-l veni în ajutor”. 


II. Dragostea 


1. Bătrânul Amfilohie dădea acest sfat: “lubeşte-L pe Unicul ca toţi să te iubească. 
Nu numai oamenii te vor iubi, ci şi viețuitoarele fără rațiune, căci, atunci când 
harul divin se manifestă, el atrage ca un iubitor tot ce este înaintea lui. Şi nu 
numai că te vor iubi, ci te vor şi respecta, căci pe chipul tău va străluci faţa 
curată şi feciorelnică a Celui pe care tu-L iubeşti şi adori”. 


2. Bătrânul losif Isihastrul le zicea călugărilor săi: “Ceea ce nu-i dăm lui 
Dumnezeu spre a fi întrebuințat de EI, este întrebuințat de diavol. De aceea 


* Frăția Zoi, care-şi are sediul în Athena şi publică lucrări de spiritualitate şi de teologie ortodoxă 

Domnul ne-a dat porunca să-L iubim din tot sufletul şi din toată inima, pentru 
ca cel rău să nu găsească nici loc, nici odihnă pentru a locui în no'”. 


Despre iubirea pe care trebuie să o avem faţă de Hristos, Bătrânul Amfilohie 
zicea: “Până ce inima noastră nu este locuită de dragostea lui Hristos, nu putem 
face nimic. Suntem ca nişte bărci fără carburant în motor.” Şi el adăuga: “Să ne 
aducem aminte de Hristos cu dragoste, şi atunci inima noastră va tresălta de 
bucurie”. 


Dragostea niciodată nu se sfârşeşte. Chiar dacă se adresează la mai mulţi, nu se 
împuţinează. Bătrânul Epifanie zicea: “Dragostea adevărată se aseamănă cu 
flacăra unei lumânări. Oricâte alte lumânări s-ar aprinde din ea, flacăra primeia 
rămâne întreagă şi nu se micşorează deloc. Şi, fiecare nouă lumânare, are 
aceeaşi flacără ca şi precedentele”. 


Bătrânul losif spunea: “Când Harul lucrează în sufletul celui ce se roagă, 
Dragostea lui Dumnezeu îl copleşeşte şi el nu poate decât să suporte ceea ce 
resimte. Această dragoste se întoarce apoi spre lume şi spre oameni, pe care îi 
iubeşte într-atât încât cere să ia asupra sa toate nenorocirile şi suferinţele 
omeneşti pentru a-i uşura pe alţii. În general această dragoste compătimeşte cu 
toate ispitele şi încercările, chiar cu cele ale fiinţelor fără rațiune, până acolo 
încât plânge gândindu-se că acestea suferă! Acestea sunt caracteristicile 
dragostei care provoacă şi suscită rugăciunea. De aceea marii rugători nu 
încetau de a mijloci pentru lume. Ni se pare străină şi cutezătoare rugăciunea 
lor, dar ea prelungeşte viața pe pământ. să ştiţi că dacă aceşti rugători ar dispare, 
acesta ar fi sfârşitul lumii”. 


Bătrânul Ieronim zicea: “Vrei să iubeşti oamenii? lubeşte-L pe Hristos şi vei 
vedea cât îi vei iubi pe oameni, chiar dacă nu vrei. Dragostea care vine din 
dragostea lui Hristos este dragoste puternică şi veritabilă. lubeşte-L pe Hristos!” 


Dragostea este semnul după care se recunosc creştinii. Bătrânul Amfilohie 
zicea: “Noi trebuie să avem dragoste față de persoana lui Hristos, această 
dragoste este necesară vieții sufletului nostru. Dragoste față de creaturile lui 
Dumnezeu, faţă de animale, de copaci, de flori, de păsări, şi mai ales față de 
om, cea mai perfectă dintre creaturile lui Dumnezeu”. 


„ Acelaşi bătrân povăţuia: “Dragostea cerească, copilul meu, să-ţi umple mereu 
inima. Umple-o numai de doriri înalte şi dumnezeieşti. Te vei bucura atunci de 
şoaptele dumnezeieşti ale Fiinţei adorate, care se bucură să vorbească cu tine 
atunci când inima ta a devenit tronul Său. Trebuie să-ţi păstrezi neîncetat inima 
ca un chivot sfânt şi imaculat”. 


9. Noi îi admirăm pe Sfinții Părinţi ai Bisericii noastre pentru nevoințele ascetice 
pe care le-au împlinit. Dar oare ce le dădea forță de a le îndura? Bătrânul Antim 
sublinia: “Părinţii aveau platoşă credinţa neclintită în Dumnezeu şi străluceau 
de doriri sfinte. Dumnezeu îi lăsa să simtă încercarea suferințelor atât cât voia, 
apoi le dădea harul Său şi socoteau ca nimic aceste suferinţe”. 


10.Despre dragostea pe care trebuie să o avem pentru cei ce ne stânjenesc şi ne 
chinuiesc, Bătrânul Porfirie zicea: “Orice om care ne jigneşte, ne face rău, ne 
calomniază sau este nedrept cu noi, este unul dintre fraţii noştri căzut în mâinile 
diavolului. Până ce-l întâlnim pe acest frate noi trebuie să plângem mult, să 
suferim dimpreună cu el şi să ne rugăm lui Dumnezeu, în linişte şi cu stăruință, 
ca-n ceasul dificil al ispitei să ne întărească şi să aibă milă de fratele nostru, 
victima diavolului. Şi Dumnezeu ne va ajuta, atât pe noi cât şi pe fratele 
nostru”. 


1 1.Despre dragostea față de aproapele Bătrânul zicea: “Când fratele nostru face o 
greşeală, noi trebuie să-i suportăm ispita. Adevărata dragoste ne inspiră să 
facem sacrificii pentru aproapele nostru. Fără sacrificiul din partea noastră, 
dacă-l judecăm pe fratele nostru care a păcătuit, îl facem să cadă şi mai Jos. Şi 
invers, printr-un sacrificiu al dragostei noastre şi prin rugăciunea noastră tainică 
pentru el, îi trezim conştiinţa, care se educă şi-l judecă: atunci el se pocăieşte şi 
se îndreaptă”. 


12.Bătrânul Iosif zicea: “În prezenţa unuia despre care ştii că te bârfeşte şi te 
denigrează, este aproape imposibil să nu te tulburi înlăuntrul tău, chiar dacă te 
sforțezi să rămâi nepăsător. Dar prin iertare şi rugăciune pentru acea persoană, 
tu contrabalansezi rana şi tristeţea”. 

13.Bătrânul Filotei sublinia importanţa dragostei: “Dacă un om construieşte o casă 
şi o lasă fără acoperiş, această casă nu-i foloseşte la nimic. La fel este şi omul 
care a dobândit toate virtuțile şi n-are dragoste, este ca o casă fără acoperiş”. 

14.Pentru a dobândi dragostea, acelaşi Bătrân învăţa: “Omul blând se curăţeşte de 
păcatele sale, căci Dumnezeu locuieşte în el. Omul curățit de păcate este 
iluminat de razele Duhului Sfânt şi dobândeşte dragostea”. 

15.Bătrânul Porfirie zicea: “Hristos locuieşte în sufletele adevăraţilor creştini, şi ei 
nu pot decât să-i iubească pe toţi oamenii, inclusiv pe duşmanii lor”. Şi adăuga: 
“Coroana dragostei noastre față de prieteni are şi corpuri străine (interesul, 
recompensa, vanitatea, slăbiciunea sentimentelor, simpatia pătimaşă) în timp ce 
coroana dragostei noastre faţă de vrăjmaşi este pură”. 

16. Vocea iubirii schimbă inima împietrită a oamenilor. Bătrânul Porfirie învăţa: 
“Dragostea lui Hristos trebuie să atingă tot universul, chiar şi pe hipi din 
Matala! Aş dori mult să mă aflu acolo cu ei, nu pentru a păcătui împreună cu ei 
sau pentru a-i critica pe aceşti oameni, ci pentru a trăi cu ei, bineînţeles fără a 
păcătui, şi a lăsa dragostea lui Hristos, care schimbă fiinţele, să le vorbească ea 
însăşi”. 


17. Ascultarea este o condiţie a dragostei. Bătrânul Iosif Isihastrul zicea: “Nu există 
dragoste adevărată fără supunere. Cum poți tu să-i iubeşti şi să slujeşti altora 
dacă nu te supui voinţei lor? Fiecare faptă de dragoste adevărată este slujire, şi 
cei ce practică ascultarea fac o dublă lucrare: pe de o parte, îşi arată încrederea 
în cel ce porunceşte şi, pe de altă parte, pusă în practică, prin serviciu dragostea 
ce i-l oferă”. 


18.Bătrânul Amfilohie zicea: “Eu am fost născut pentru a-i iubi pe toţi oamenii. Că 
sunt turci, negri sau albi, nu mă interesează. Văd pe chipul fiecărui om chipul 
lui Dumnezeu. Şi pentru acest chip a lui Dumnezeu, eu sunt gata la orice 
sacrificiu”. 


19.Gheorghe, Bătrânul din Drama, de asemenea, îi învăţa pe creştini să fie iubitori: 
“Creştinul care-i iubeşte pe toți oamenii şi mai ales îi iartă pe cei ce i-au făcut 
rău merită să primească răsplată de la Dumnezeu. Căci dacă împlinim toate 
faptele bune, dar nu-l iubim pe aproapele, nu facem nimic. Suntem un zero, un 
nimic! Iubirea, frații mei, iubirea o cere Dumnezeu de la noi!” 


20.Bătrânul Porfirie zicea: “Pentru ca toţi să te iubească, trebuie ca tu mai întâi să-i 
iubeşti”. 


III. Rugăciunea 


1. Bătrânul lacob zicea: “Nici o rugăciune nu-i pierdută, copiii mei! În ce mă 
priveşte, rugăciunea mă ţine de ani de zile”. 


2. Adresându-se maicilor din mănăstirea sa Antim, Bătrânul din Chios, sublinia: 
“Rugăciunea nu-i un lucru greu. Este o lucrare interioară, o puternică 
concentrare a sufletului. Rugăciunea are nevoie, în acelaşi timp, de post şi de 
priveghere. Postul slăbeşte patimile, iar privegherea le omoară. Rugăciunea îi 
dă aripi omului, îl face să se urce spre ceruri şi-i dăruieşte harisme 
dumnezeieşti”. 


3. Bătrânul Iosif zicea: “Începutul drumului spre rugăciunea curată este lupta 
împotriva patimilor. Este imposibil să faci progrese în Rugăciunea lui lisus” 
atâta timp cât lucrează patimile. Totuşi acestea nu împiedică să existe harul 
rugăciunii, dacă nu suntem cuprinşi de nepăsare şi de slavă deşartă. 


4. Rugăciunea este izvorul puterii. Bătrânul Porfirie zicea: “Mucenicii sufereau 
mult când îi torturau, cum suferă orice om normal. Diferenţa este că ei erau în 


7 Rugăciunea lui lisus, mai numită şi Rugăciunea inimii, presupune repetarea invocării: “Doamne lisuse Hristoase, 
Fiul lui Dumnezeu, miluieşte-mă pe mine păcătosul! ” Cum această expresie revine foarte des în text, o numim 
simplu: Rugăciune. 

permanenţă uniți cu Hristos prin rugăciune: De la EI primeau o putere mai mare 
decât suferinţele lor, încât le puteau învinge. Dar dacă lăsau rugăciunea, chiar 
pentru un moment, suferințele deveneau insuportabile şi ei erau gata să se 
lepede de Hristos. Ancoraţi în rugăciune, ei primeau forță şi suportau până la 
sfârşit suferințele martiriului”. 


5. Bătrânul Amfilohie sfătuia: “Rugăciunea făcută cu stăruință, trezvie, pietate, 
credință şi frângerea inimii, este bună şi folositoare. Diavolul se luptă în diferite 
feluri cu cei ce se roagă, dar pe cei ce nu se roagă îi iubeşte! Omul în rugăciune 
vorbeşte cu Dumnezeu şi Îi cere bunuri duhovniceşti şi mântuire. Cel ce se 
roagă trebuie să fie smerit”. 


6. Bătrânul Ieronim zicea: “Nu neglija rugăciunea. Fereşte-te de nepăsare şi 
indiferenţă. Dacă te rogi dimineaţa, şi simţi frângere în sufletul tău, toată ziua 
vei avea aripi. Dar dacă începi ziua fără rugăciune, vei umbla abătut”. 


7. Acelaşi Bătrân îl sfătuia pe unul dintre fiii săi duhovniceşti, referitor la 
rugăciune: “Mai întâi roagă-te, asigurându-ți liniştea. Dacă nu te poţi ruga mult 
dimineaţa, roagă-te la amiază, sau seara, sau mai bine noaptea. Caută un 
moment de linişte şi te roagă. Roagă-te până plouă, adică până-ți vin lacrimile. 
Mulţi sunt cei ce se roagă toată noaptea fără a se obosi. Rugăciunea este dulce”. 


8. Scopul universului este să-L laude pe Dumnezeu. Bătrânul loil din Kalamata 
zicea, referitor la acest lucru: “În cer, îngerii şi sfinţii, stelele şi păsările ÎL laudă 
pe Dumnezeu. Pe pământ Îl laudă înţelepţii şi oamenii simpli, călugării şi 
pustnicii. Lauda lui Dumnezeu este firul care uneşte toate locurile din univers, 
ea este ultima rațiune, ţinta cea mai înaltă, şi deci pentru om de asemenea, 
scopul suprem”. 


9. Acelaşi Bătrân zicea de asemenea: “In pacea şi bucuria pe care o simte omul 
care se roagă, pământul se netezeşte; gânduri bune şi murmure cereşti încep să-i 
parvină şi să-i şoptească sfaturi bune la ureche: acestea sunt conversații cereşti”. 


10.Bătrânul Amfilohie zicea: “Rugăciunea lui lisus a umplut Raiul cu mulți sfinți! 
Singură Rugăciunea inimii curățeşte şi sfinţeşte. Psalmii şi cântările Bisericii 
sunt bune, dar noi le zicem pentru a atrage şi a mişca sufleteşte lumea. Noi, 
călugării, trebuie să vorbim în Rai încet. Cei ce psalmodiază se aseamănă cu 
oamenii care se află în afara palatului împărătesc şi cântă pentru a-şi manifesta 
entuziasmul. Împăratul, cu siguranță, primeşte cu plăcere aceste cântări, pentru 
că ele vorbesc despre EI, dar preferă în taina inimii Sale ceea ce 1 se spune la 
ureche”. 


11.leronim, Bătrânul din Egina, zicea despre rugăciune: “Mulţi nu suportă să 
treacă un scurt moment fără rugăciune şi suferă pentru acesta: orele în care 


doresc să se roage şi nu pot li se pare un martiriu”. Şi repeta de asemenea: 


INI 


“Când îţi moare mama sau un apropiat de al tău, nu cauţi o carte să înveţi să 
plângi. Din cauza durerii cuvintele îți vin spontan în suflet. La fel, în rugăciune, 
trebuie să lăsăm ființa noastră să-i spună spontan lui Dumnezeu ce o doare”. 


12.Uneori, acelaşi Bătrân, zicea: “Dacă tu însuţi nu asculți şi nu înţelegi ce zici în 
rugăciune, cum vrei ca Dumnezeu să te asculte?” Şi mărturisea: “Eu, când simt 
răceală, mă rog şi harul lui Dumnezeu mă încălzeşte”. 


13.Porfirie, Marele Bătrân, zicea despre rugăciune: “Când suntem, sub influența 
harului lui Dumnezeu, rugăciunea noastră devine curată. Să ne rugăm fără 
încetare, chiar dacă suntem lungiţi pe pat şi ne pregătim de somn sau ne 
odihnim”. 


14. Acelaşi bătrân îl sfătuia pe unul dintre fii săi duhovniceşti: “Nu te ruga lui 
Dumnezeu să te ridice din boli, ci într-armează-te cu Rugăciunea inimii şi ai 
răbdare. Vei avea de aici un mare câştig”. 


15.Rugăciunea îl limpezeşte pe om. Bătrânul Porfirie sublinia acest lucru 
folosindu-se de un exemplu: “Generatorul electric este undeva, şi becul în 
cameră. Dacă noi nu manevrăm întrerupătorul rămânem în beznă. Vreau să 
spun că unde este Hristos, acolo este sufletul nostru. Dar dacă noi nu manevrăm 
întrerupătorul rugăciunii, sufletul nostru nu va vedea lumina lui Hristos şi va 
rămânea în bezna diavolului”. Unuia dintre fiii săi duhovniceşti Bătrânul îi 
spunea: “Ştii tu ce mare dar ne-a făcut Dumnezeu dându-ne dreptul să-l vorbim 
în orice oră, în orice moment şi oriunde ne-am găsi? Aceasta este marea noastră 
demnitate. De aceea trebuie să-L iubim pe Dumnezeu”. 


16.Bătrânul loil îi spunea unuia dintre fiii săi duhovniceşti: “Când te apropii să te 
rogi, adu-ți aminte de patimile tale, de slăbiciunile tale, de uşurinţa cu care tu 
rătăceşti şi cazi, dar adu-ţi aminte şi de faptul că Hristos te poate sprijini”. 


17. Acelaşi Bătrân sfătuia: “A şează-te în genunchi şi zi: Ţine-mă Hristoase ca să nu 
mă despart de Tine”. 


18.Rugăciunea îl ajută enorm pe om, îl ajută să se elibereze de patimi. Bătrânul 
Eusebiu spunea, în acest sens: “Când patimile intră în suflet, îl cuceresc şi-l fac 
rob. Omul are atunci nevoie de a deveni conştient de starea sa şi de a se ruga 
fără întrerupere întru smerenia inimii până ce va fi eliberat de patimi”. 


19. Bătrânul Eusebiu îi spunea unuia dintre fiii săi duhovniceşti: “Nu neglija 
niciodată rugăciunea şi lectura! Fii binefăcător pentru alții cu cuvântul şi cu 


fapta. Infrânge mândria drăcească”. 


20.Dracii pornesc o luptă crâncenă împotriva nevoitorilor. Impotriva lor ne 
opunem cu rugăciunea şi, progresiv, devin neputincioşi. Bătrânul Iosif îi scria 

unui călugăr tânăr care era angajat într-o asemenea luptă: “Tu nu vezi că, la 
fiecare rostire a lui Jisuse Hristoase Fiul lui Dumnezeu, miluieşte-mă pe mine 
păcătosul, numeroşi draci cad şi-ţi întorc spatele? Tu vezi doar că eşti rănit. Să 
ştii că, în acelaşi timp, şi ei sunt înfrânți şi fugăriți. De fiecare dată când noi 
răbdăm, ei fug în viteză şi, la fiecare rostire a Rugăciunii lui lisus, ei sunt grav 
răniți. În vremea luptei nu aştepta ca tu să-i ataci cu arme şi cu săbii, iar ei să-ţi 
răspundă cu ciocolată şi cu delicatese!” 


21.Rugăciunea trebuie însoţită de dragoste. Bătrânul Amfilohie zicea: “O 
rugăciune fără dragoste este ca o pasăre fără aripi: i se pare că-i frumoasă, dar 
n-are aripi şi nu poate zbura”. 


22.Bătrânul Amfilohie le spunea călugăriţelor sale: “Eu doresc, ca voi să întemeiaţi 
“stații” de rugăciune pe insulele noastre. Eu vreau să ascult vocea Domnului în 
vol. Vreau ca Domnul să vorbească prin inima voastră! Să devină tron a lui 
Dumnezeu prin Rugăciunea lui lisus ”. 


23.Bătrânul Porfirie zicea: “Faceţi metanii când vă rugaţi, chiar dacă acest lucru vă 
oboseşte! Rugăciunea însoţită de o nevoință de bunăvoie este mai plăcută lui 
Dumnezeu şi dă roade”. 


24.leronim, Bătrânul din Egina, sfătuia: “Dacă mintea ta se află în Dumnezeu, tu te 
poţi ruga, chiar dacă te afli în pat! Din contră, dacă mintea ta este aiurea, chiar 
dacă eşti în genunchi, tu n-ai emoția rugăciunii şi rugăciunea ta rămâne fără 
rod. Nu simţi nici o uşurare şi te doare capul; căci rugăciunea nu-ți aduce nici o 
bucurie”. 


25. Într-una din scrisorile sale, Bătrânul Iosif explică: “Dacă cineva rămâne aproape 
de mine, va auzi rugăciunile şi gemetele mele, şi va vedea lacrimile pe care le 
vărs pentru fraţii mei. Toată noaptea cu mă rog şi strig: Doamne, mântuieşte-i 
pe toți frații mei sau şterge-mă şi pe mine din cartea vieţii, căci nu vreau să 
ajung singur în Rai. 


26.Bătrânul lacob a zis: “Eu am cerut lui Dumnezeu să-mi dăruiască harisma de a 
citi în inimile oamenilor privindu-le fața, pentru a-i putea ajuta. Şi Dumnezeu 
mi-a dăruit-o”. 


27.Prin rugăciune aflăm voia lui Dumnezeu într-o problemă care ne preocupă. 
Bătrânul losif Isihastul zicea: “Dacă vreţi să cunoaşteţi voia lui Dumnezeu, 
renunțaţi total la voia voastră, la toate gândurile şi planurile, şi, cu profundă 
umilință, cereţi-l lui Dumnezeu sfatul în rugăciune. Faceţi apoi ceea ce se va 
prezenta în inima voastră sau o va îndupleca, căci acest lucru va fi după 
Dumnezeu. Cei ce au o mare îndrăzneală către Dumnezeu, când se roagă pentru 
a-l cunoaşte voia, aud în ei înşişi «informația» divină; ei devin şi mai atenţi la 
viaţa lor şi nu fac nimic fără «informația» divină”. 

28.Un om i-a zis Bătrânului leronim cum că s-a folosit mult de rugăciunea lui şi 
că-i mulţumeşte. Bătrânul i-a răspuns: “Din rugăciunea mea îți voi da mereu 
roade duhovniceşti. Dacă le vei culege, foarte bine! Dacă nu, tu vei flămânzi şi 
ele se vor pierde. Tu, de asemenea, trebuie să te rogi. Altfel, rugăciunile mele 
nu-ți vor fi de nici un folos!” Şi-n alt rând sublinia: “Eu voi mijloci la 
Dumnezeu pentru tine, eu mă voi ruga. Dar să ştii că rugăciunea unuia singur 


p> 


nu-i suficientă. Eu mă rog pentru tine, dar, roagă-te şi tu, de asemenea! 


29. Acelaşi bătrân mărturisea: “Eu mă jertfesc pentru cei ce mă rog. Nu mă pot ruga 
fără să mă jertfesc. Socot că o rugăciune, făcută fără ca inima să sângereze de 
dragoste şi de durere, nu-L atinge pe Dumnezeu. De aceea mă absoarbe 
rugăciunea şi nu suport să vorbesc apoi cu oamenii”. 


30.Bătrânul Porfirie îi sfătuia pe fiii săi duhovniceşti să se roage pentru alții, 
urmându-i exemplul: “Ştiţi, eu simt că vă ajut mult cu rugăciunile mele. Când 
vă rugați pentru o persoană, pe care diavolul o ispiteşte cu patimi păcătoase, nu- 
i spuneți. Căci diavolul va lua act şi va stârni o opoziție în inima ei, iar 
rugăciunile voastre vor fi fără rod. Ci rugaţi-vă pentru ea în taină, şi rugăciunile 
voastre o vor ajuta”. 


31.Rugăciunea pentru aproapele este o datorie sacră. Bătrânul Porfirie zicea: “Nu 
te poți mântui singur, dacă alţii nu se mântuiesc! Este o greşeală să te rogi 
numai pentru propria-ţi mântuire. Trebuie să ne rugăm pentru lumea întreagă, 
pentru ca nimeni să nu se piardă”. Şi, altădată, adăuga: “Eu nu mă tem de iad şi 
nu mă gândesc la Rai. Îi cer, doar, lui Dumnezeu să aibă milă de lumea întreagă 
şi de mine, de asemenea”. 


32.Diavolul se străduieşte în diferite chipuri să-i tulbure pe cei ce se roagă. 
Bătrânul Daniel din Katounakia* se adresa astfel călugărițelor sale: “Când o 
soră aprofundată în rugăciune este cuprinsă de durere şi-i vin lacrimi din 
belşug, să fie foarte atentă ca să nu-i dea dracul slavei deşarte gândul că ea 
practică virtutea, ci să o roage pe Împărăteasa, Maică a lui Dumnezeu, să-i dea 
smerenia cunoaşterii de sine. Căci durerea este datoria celor ce se pocăiesc. 
Dacă în timpul rugăciunii simte un parfum sau vede o lumină, sau un înger, să 
nu cumva să fie atrasă de asemenea contemplaţii!” 


33. Bătrânul losif zicea: “Când mintea primeşte Rugăciunea lui lisus şi când omul 
simte bucuria, Rugăciunea se zice neîncetat în el, fără ca el să se sforțeze. Când 
mănâncă sau se plimbă, când doarme sau este treaz, Rugăciunea răsună în el, şi 
el simte pace şi bucurie”. Bătrânul adăuga: “Cât durează Rugăciunea, raiul este 
în suflet. Şi dacă omul se află în «deşert», binefacerile Rugăciunii lui lisus nu 


1 >> 


se mai pot socoti! 


8 Zonă deşertică din Muntele Athos unde călugării trăiesc, în general, în sihăstrii şi schituri 

34.Despre experienţa mistică a rugăciunii lui lisus, Bătrânul leronim zicea: 
“Rugăciunea este o convorbire cu Dumnezeu. Când simţim bucuria rugăciunii, 
suntem foarte vioi. Este o pregustare a vieţii din rai. Şi dacă vă străduiți mult, 
Domnul o să v-o dea. Rugăciunea îl ridică pe om până la contemplarea 
dumnezeiască. Mihail, Bătrânul meu, era tot lumină când se ruga. Şi în această 
stare, nu se ruga cu cuvintele, ci cu mintea. Cuvintele sunt surcelele pe care le 
folosim până se aprinde focul. Când focul rugăciunii este aprins, adică atunci 
când vine căldura şi durerea inimii, omul nu mai poate vorbi. Îl simte şi Îl aude 
pe Dumnezeu în el. Atunci vin lacrimile. Omul atinge o măsură duhovnicească, 
acea a Rugăciuni inimii, a doririi duhovniceşti şi a inefabilelor gemete”. 


35. Toţi Bătrânii au trăit experienţele mistice ale rugăciunii. Menționăm aici ceea 
ce Bătrânul Amfilohie mărturisea fiilor săi duhovniceşti: “Câtă vreme rămân pe 
stânca înaltă a rugăciunii, orice valuri ar bate la temelia ei, nu-mi pot face 
nimic. Dacă însă mă las în jos, ele mă udă. Rugăciunea inima, reintegrează, 
uneşte, sfinţeşte. Câtă vreme focul Rugăciunii lui lisus arde în suflet, toate 
crengile uscate ard şi dispar. La începutul Rugăciunii tu simţi bucurie, apoi 
dulceaţă, şi la sfârşit vin lacrimile, căci simţi prezenţa lui lisus. Cu Rugăciunea 
lui lisus, omul devine ca un copil. Se adresează lui Dumnezeu simplu şi 
inocent, ca şi Adam în rai, înainte de cădere. Cu Rugăciunea se dobândeşte 
sfânta şi binecuvântata apatie.” Rugăciunea lui lisus sfinţeşte locul unde eşti şi 
munca ce o faci. Rugăciunea rezolvă orice lucru. Ea te face să umbli pe mare, 
scurtează distanţele, schimbă dispoziţia oamenilor, dă curaj, credință şi răbdare 
în viață”. 


IV. Mintea 


1. Bătrânul Ieronim le repeta mereu fulor săi duhovniceşti: “Fiţi atenți la mintea 
voastră. Nu o înrobiţi cu nimic. Eu însumi regret că am construit biserici, că 
mi-am înrobit mintea cu multe griji şi am împiedicat-o să se roage”. Şi adăuga: 
“Fiţi foarte atenţi cu mintea voastră. Nu o împovăraţi cu tristeţea şi cu probleme 
inutile. Când apa este curată şi liniştită, tu vezi până-n adâncime şi poţi observa 
chiar şi o pietricică. La fel este şi cu mintea”. 


2. Paza minţii este o condiție a rugăciunii. Bătrânul Iosif Isihastrul, cu bogata 
experiență din Sfântul Munte, zicea: “O rugăciune fără atenţie şi trezvie este o 
pierdere de timp, o muncă fără răsplată. Noi trebuie să fim atenți asupra 
simțurilor, a celor lăuntrice şi a celor din afară. Căci fără această atenţie, mintea 
şi puterile sufletului se răspândesc în lucruri deşarte şi obişnuite — ca şi apa 
murdară ce curge pe drum. Nimeni nu se poate ridica spre înălțimi, dacă nu 
urăşte lucrurile pământeşti. Adesea ne rugăm şi mintea noastră se împrăştie la 


? Apatia (undBea) înseamnă lipsa patimilor sau, mai bine, biruinţa asupra patimilor 


15 


lucrurile ce-i plac, este atrasă de obişnuit. De aceea trebuie să ne sforțăm pentru 
a ne reculege şi a fi atenţi la cuvintele Rugăciunii”. 


Referitor la mintea care se împrăştie în timpul rugăciunii, Bătrânul Ieronim 
zicea: “N-are importanţă că mintea scapă adesea, departe de rugăciune, şi de 
cuvintele pe care le pronunțăm. Să fim atenţi însă ca noi să nu ne împrăştiem! 
Ea va reveni. Mintea se aseamănă cu un pui mic. El fuge încoace, fuge încolo, 
nu rămâne aproape de mama lui, care este legată de un loc. Dar când s-a obosit, 
el revine să se odihnească şi să doarmă la picioarele ei”. 


În timpul rugăciunii ni se perindă în minte chipul diferitelor persoane. Ieronim, 
Bătrânul din Egina, dădea sfatul: “Dacă o persoană, oricine ar fi, se interpune 
între tine şi Hristos, respinge imediat această imagine. Căci ea răpeşte mintea 
care trebuie să fie întreagă la Dumnezeu”. 


„. Asupra lucrării minţii, Bătrânul losif zicea: “Mintea hrăneşte sufletul. Tot ce ea 
aude sau vede, bun ori rău, face să coboare în inimă, care este centrul puterilor 
spirituale şi fizice ale omului”. 


„ Acelaşi Bătrân zicea despre minte: “Când mintea omului se purifică şi se 
iluminează — căci ea are propria sa iluminare, independentă de harul divin, cu 
ajutorul căruia, cum zic Părinţii, ea vede mai departe decât dracii — ea primeşte, 
în plus, iluminarea harului divin, până acolo încât acesta poate locui constant în 
ea şi-i acordă vedenii şi contemplaţii. Dacă omul are dorința de a vedea şi 
învăţa câteva lucruri ce-l interesează, poate să ceară acestea în rugăciune; harul 
va lucra pentru a-i împlini cererea. 


V. Gândurile 


Bătrânul Amfilohie zicea: “Îndulceşte-ţi sufletul cu gânduri de mângâiere şi de 
speranţă, înflăcărează-ți cuvintele cu ardoarea dragostei față de Mirele tău şi 
adu-ți aminte de suferințele pe care EI le-a îndurat pentru tine. Astfel, tu vei 
rămâne ferm, dăruit lui Hristos şi smerit”. 


Referitor la gândurile sugerate de diavol, pentru a zdruncina credința, Bătrânul 
Filotei îi scria unuia dintre fiii săi duhovniceşti: “Dacă vrăjmaşul îți inspiră 
gânduri de îndoială, spune din tot sufletul: «Eu cred cu tărie în tot ce crede 
Biserica, în tot ce a spus Hristos în Evanghelie, în tot ce au spus Apostolii şi 
Sfinţii Părinţi, dar pe tine, diavole, nu te cred, căci tu eşti viclean şi mincinos!” 


Referitor la cursele diavolului, Bătrânul Ieronim zicea: “Ispititorul face totul 
pentru a ne întuneca şi a ne face să cădem. Când nu ne face să cădem cu fapta, 
ne face să cădem prin gânduri de disperare. Să nu primim niciodată deznădejdea 
şi, gândurilor ispititorului, să-i răspundem astfel: “Chiar dacă voi merge în iad, 

diavole, voi fi într-un loc mai bun ca tine! Eu nu mă tem, căci mă pot pocăi, şi 
> 
ştiu că Dumnezeu este dragoste deplină!” 


4. Bătrânul losif învăţa: “Inainte ca ispititorul să imprime un gând în mintea ta, 
anulează-l prin Rugăciunea lui lisus! Nu îngădui gândului să te pătrundă!” 


5. Asupra aceluiaşi subiect, bătrânul Eusebiu îi scria unuia dintre ucenicii săi: “Fii 
mereu atent la minte, pentru a alunga gândurile rele din momentul în care vin, 
fără a le îngădui să locuiască în ea nici o secundă! Căci dacă gândurile rele 
întârzie în minte este păcat, şi este pericol să coboare în inimă”. 


6. Bătrânul lacob zicea: “Alungaţi gândurile rele şi imaginile sugerate de diavolul. 
Nu le acordaţi nici cea mai mică importanţă”. 


7. Bătrânul Ieronim arăta cum să înfrunţi gândurile: “În orice fel ar veni gândurile 
şi orice ar face, ele sunt străine. Să le înfruntăm atât cât putem şi să le izgonim! 
Nu trebuie să ne mâhnim din cauza lor. Să fim foarte atenţi la faptele noastre. 
Gândurile sunt străine, celălalt ni le sugerează. Ele vor dispare.” 


8. Bătrânul Iosif îi scria unuia dintre fii săi duhovniceşti: “Fugi de gândurile rele 
ca de foc! Nu le da nici o atenţie, ca ele să nu prindă rădăcină în tine. Nu 
dispera, căci Dumnezeu este generos şi-i iartă pe păcătoşi. Dacă tu faci o 
greşeală, pocăieşte-te şi întăreşte-ţi voinţa ca să nu recazi în aceeaşi greşeală.” 


VI. Isihia!0 


1. Bătrânul Iosif, supranumit Isihastrul, îl invita pe unul din fiii săi duhovniceşti să 
vină în «pustiul» Muntelui Athos cu aceste cuvinte: “Vino acum, fiul meu 
preaiubit. Ar fi doar o zi în care noi am vorbi de Dumnezeu şi am face teologie 
împreună! Vino să te bucuri de ceea după ce tu ai nostalgie: vino să asculți 
teologii tainici şi tăcuți; stâncile sălbatice, care-ţi vor explica tainele adânci şi 
vor conduce inima şi mintea ta spre creator. De primăvara, de la Paşti, până la 
Adormirea Maicii Domnului, natura este frumoasă aici. Teologii tăcuţi, stâncile 
frumoase, şi natura întreagă fac teologie — fiecare cu graiul sau cu tăcerea sa. 
Dacă-ţi vei apropia mâna de un smoc de iarbă, va striga imediat, şi foarte tare, 
prin mireasma sa naturală: Vai! Nu m-ai văzut! M-ai lovit! Fiecare lucru îşi are 
vocea sa şi, cum total se amestecă în adierea vântului, se ridică o armonioasă 
melodie de laudă lui Dumnezeu. Şi ce să-ţi mai spun de animale şi de păsări...” 


2. Toţi Bătrânii au iubit isihia. Să notăm ce spunea Bătrânul Iacob: “Imi place să- 
mi părăsesc casa, să ies din sat şi să alerg la munţii din Jur. Acolo, voi găsi grote 
sau voi scobi eu unele mici. Voi tăia ramuri de copaci, voi acoperi pământul şi 


10 Isihia (Movyiu): cuvânt din vocabularul ascetic, însemnând în acelaşi rând linişte, calm, pace, blândeţe, 
însingurare, îndepărtare de lume 

voi întinde un vechi covor deasupra pentru a putea rămâne în genunchi. Mă voi 
ruga apoi ore întregi”. Uneori, făcea explicită dorinţa pe care o avea în tinereţe: 
“Voiam să găsesc o grotă şi acolo să-mi petrec restul vieții mele adorându-L pe 
Dumnezeu, rugându-mă şi mijlocind, singur şi necunoscut de lume, hrănindu- 
mă cu ierburi pe care le voi aduna din jur şi astâmpărându-mi setea cu puţină 


P-bi 


apă”. 


Isihia este o condiţie a vieții duhovniceşti. Bătrânul Ieronim îl sfătuia pe unul 
din fiu săi duhovniceşti: “Evită pe cât posibil să ieşi în lume şi închide-te în 
chilia ta! Sileşte-ţi mintea să se deschisă şi vei vedea lumina dumnezeiască. Ai 
dorinţa de a-ţi câştiga o chilie pentru a te închide în ea. Îţi va fi greu la început, 
dar vei fi apoi recompensat cu mărinimie: te vei bucura de isihie şi chilia ta te 
va atrage. Citeşte şi te roagă. Dacă, tu însuţi vei fi lipsit de fermitate, cum îi vei 
face fermi pe alţii? Lumea aleargă la biserică pentru a-şi potoli setea sufletului. 
Ce le vom da noi dacă nu avem nimic? Şi cum am putea avea ceva dacă nu-i 
cerem lui Dumnezeu? Străduieşte-te să te rogi şi să meditezi cu scopul de a te 
întări duhovniceşte şi de a împlini vocația de preot”. 


„ Adevăratul călugăr, “deschide Duhului Sfânt”, se desăvârşeşte în isihie. 
Bătrânul losif zicea: “Atunci când călugărul îşi curăţeşte simțirile şi îşi 
păstrează mintea în isihie, inima 1 se purifică şi primeşte harul şi iluminarea 
cunoştinței. EI devine întreg lumină; întreg duh; întreg transparent. EI va face să 
curgă râuri de teologie, dacă se va apuca să scrie, şi nu va putea sesiza fluxul 
rapid care curge difuz şi împrăştie pacea în tot trupul său anulând patimile. 
Inima se înflăcărează de dragoste dumnezeiască şi strigă: Opreşte, lisuse al 
meu, valurile harului că mă topesc ca ceara! Mintea este răpită în contemplaţie, 
omul este îndumnezeit şi devine unit cu Dumnezeu, şi — ca fierul cuprins de foc 
— nu se mai recunoaşte”. 


VII. Lupta duhovnicească 


Bătrânul Porfirie zicea: “Atunci când Hristos vine să umple casa inimii noastre, 
toate problemele, toate rătăcirile, toate neliniştile dispar. Şi păcatul, de 
asemenea, dispare”. 


.. Unui teolog care susținea că trebuie să fie un om de acțiune creştinul, Bătrânul 
Ioil i-a răspuns: “Vai, Nenorocitule! Nu vei lăsa acţiunea şi frământarea de-o 
parte pentru a te ocupa puţin de propria ta curățire? Noi suntem numai 
frământare şi acţiune, iar sufletul ni l-am lăsat în paragină! Curăţeşte-ţi sufletul 
de patimi printr-o lucrare în adâncime, şi ceea ce vei oferi atunci semenului tău, 
tu vei oferi nu din golul sufletului tău, ci din bogăția ta interioară!” 


Lupta spirituală trebuie dusă cu zel. Bătrânul Antim zicea: “Zelul şi nepăsarea 
sunt două mijloace puternice. Unul ne uneşte cu Dumnezeu şi celălalt ne separă. 


Zelul este un fier încins, nepăsarea este un fier rece: oricât de tare ai lovi fierul 

se răceşte, nu poate face din el ceva; pe când fierul încins, este uşor de 
modelat”. 


4. Cunoaşterea de sine îl face pe om înţelept. Bătrânul Iosif zicea: “Cunoaşterea 
de sine îl face pe creştin mult mai înțelept decât alți oameni. El devine smerit şi 
în acelaşi timp primeşte harul Sfântului Duh”. 


5. La sfârşitul vieţii sale Bătrânul Eusebiu le zicea ucenicilor săi duhovniceşti 
care-l încurajau: “Viaţa mă apasă greu. Dacă aş mai trăi un pic, n-aş dori să fac 
altceva decât să mă cunosc mai bine. Acum câţiva ani aveam impresia că mă 
cunosc dar împrejurările mi-au demonstrat că nu mă cunoşteam bine!” 


6. Bătrânul Porfurie îi spunea unuia dintre fiii săi duhovniceşti: “Fii atent mai ales 
la dracul acediei.!! Nu-l subestima! Când el domină sufletul, îl înghite şi-l 
paralizează. Este un drac puternic şi intră în om cu o mulțime de alți draci”. 


7. Dacă omul eşuează în intenția sa duhovnicească, pățeşte lucrul acesta din 
neglijenţa sa. Bătrânul Iosif zicea: “Neglijenţa ne subminează. Ea se aseamănă 
cu seceta, din cauza căreia nimic nu creşte. Ea întunecă totul, ea îi împiedică pe 
cei ce vor să ducă o viață duhovnicească, ea îi opreşte pe cei ce au sporit 
spiritual. Ea nu le îngăduie celor ce sunt în necunoaştere să înveţe Adevărul şi-i 
împiedică pe cei ce sunt în înşelare să se convertească”. 


8. La întrebarea dificilă: “de ce oamenii nu devin sfinți?”, Bătrânul Filotei 
răspunde: “Responsabilitatea ne revine nouă înşine. Întâi proastei noastre 
dispoziţii; apoi neglijenţei şi lenii noastre; în al treilea rând slabei noastre iubiri 
față de Dumnezeu sau lipsei ei; în al patrulea rând iubirii noastre fierbinți 
pentru mamona, ataşamentului față de bunurile materiale şi înclinației noastre 
pentru lucruri josnice”. 


9. Bătrânul Porfirie îi zicea unuia dintre fiii săi duhovniceşti: “Să ne apropiem de 
Hristos, nu din frică de moarte şi de ceea ce vom deveni, ci să-l deschidem 
inima — precum tragem perdelele de la fereastră şi soarele intră dintr-o dată — 
pentru ca EI să vină în noi şi ca noi să-L iubim cu adevărat. Acesta este cel mai 
bun mijloc”. 


10.Să notăm acest sfat al Bătrânului Ieronim: “Fu în afară diferit de ceea ce eşti 
înăuntru. Ce să-ţi spun? Fii un om tainic!” 


11.Pentru a sesiza deşertăciunea vieţii, Bătrânul lacob mergea adesea în cimitire. 
EI mărturisea: “Aveam obiceiul să merg la înmormântări şi în cimitirul satului, 
nu pentru că mă încerca melancolia, sau că-mi tulbura ceva sufletul, ci 


1! Acedia (din grecescul): acest cuvânt frecvent întrebuințat în scrierile ascetice înseamnă, în acelaşi timp, 
neglijenţă, lene, trândăvie, întunecare, plictiseală, tristeţe, descurajare, care poate merge până la dezgust pentru 
lucrurile duhovniceşti 

mergeam acolo şi filozofam asupra deşertăciunii şi efemerității vieţii, şi 
aducerea aminte de moarte începea să mă cuprindă”. 


12.Caracterele oamenilor diferă. Bătrânul Iosif sublima: “Sufletele suave ascultă 
uşor, pe când cele dârze se chinuie să se supună. Se deosebesc între ele ca şi 
bumbacul de fier! Bumbacul are nevoie doar de un cuvânt, pe când fierul are 
nevoie de focul şi de cuptorul patimilor pentru a fi prelucrat! Omul cu un 
caracter puternic trebuie deci să dea dovadă de răbdare în ispite, pentru a se 
curăţi. Dacă n-are răbdare, este ca o lampă fără petrol, care se stinge repede şi 
dispare”. 


13.Creştinii trebuie să ştie că viaţa lor are o ţinută înaltă. Bătrânul Eusebiu spunea, 
referitor la acest subiect: “Rațiunea în ce priveşte scopul pentru care omul 
există, este să devină asemănător cu Hristos”. Şi va deveni aşa “când Îl va 
considera pe Hristos ca modelul absolut, când va trăi şi se va comporta conform 
cuvintelor şi poruncilor Sale”. 


14.Bătrânul Amfilohie zicea: “Roadele duhovniceşti se pot obţine numai la nivelul 
inimii, căci în inimă se pot semăna şi planta seminţele duhovniceşti, peste care 
harul Sfântului Duh vine apoi să aducă ploaia adevăratei rodnicii. Aceste fructe 
vor fi păstrate în două case de economii: mai întâi în una din cer; apoi în una de 
pe pământ, pentru oamenii săraci şi pentru cei ce au foame duhovnicească”. 


15.Bătrânul Porfirie sublinia, referitor la viaţa creştină autentică: “Mulţi zic că 
viaţa creştină este dificilă şi dezagreabilă. Eu zic că este uşoară şi plăcută, 
numai că ea presupune două condiții: smerenia şi dragostea”. Şi adăugă: “Noi 
trebuie să dobândim harul lui Dumnezeu de pe acum. Căci fără har, efortul 
nostru nu va da rezultate şi noi nu vom ajunge în Paradis. lar Dumnezeu ne dă 
harul Său dacă suntem smeriți”. 


16.Bătrânul Porfirie compara lupta duhovnicească cu cultivarea grădinii: “Ce este 
lupta duhovnicească? Iată, sufletul este ca o grădină împărțită în două. Pe o 
Jumătate se plantează mărăcini şi pe cealaltă flori. Avem un rezervor de apă cu 
două robinete şi două rigole: o rigolă dirijează apa spre mărăcini, iar cealaltă 
spre flori. Eu pot deschide unul din cele două robinete: nu ud mărăcinii şi ei se 
ofilesc, ud florile şi ele înfloresc”. 


17.Lupta contra patimilor cere un mare război lăuntric. Bătrânul Iosif explica: 
“Faptele bune, milostenia şi toate lucrările exterioare nu împuţinează mândria 
inimii. Dar lucrarea interioară, este cea care smereşte gândul de înălţare”. 


18.leronim, Bătrânul din Eghina, dădea vizitatorilor săi următoarele sfaturi pentru 
lupta lor duhovnicească: “Savuraţi viaţa duhovnicească. Nimic nu e mai dulce 
decât ea. Lupta este dură, dar încoronarea este odihnitoare. larna este grea, dar 
Raiul este dulce. Fără luptă este imposibil de dobândit virtuțile”. “Evitaţi 

vorbele deşarte! În ce mă priveşte, sunt preot de peste patruzeci de ani la Eghina 
şi n-am luat masa la nimeni. Când se insistă, accept cel mult o cafea! 
Îndrăzneala, familiaritatea şi libertatea în purtare slăbesc rezistenţa omului: 
ispititorul intră atunci încetişor în el şi obişnuinţele rele se instalează. Aşa că 
este bine să păstrezi distanţa”. Bătrânul utiliza uneori exemplul unei plante 
tinere, pentru a-şi întări ucenicii: “Aceasta creşte un pic la început, de un deget, 
va creşte şi se necăjeşte. Dar, după puţin, când crede că a terminat de crescut, 
aceasta creşte şi se înalță foarte sus”. 


19.Bătrânul Eusebiu insista asupra faptului că nu există luptă duhovnicească fără 
atenție: “Este neapărată trebuinţă de a avea o mare atenţie şi o vigilenţă plină de 
clarviziune asupra omului nostru dinăuntru şi dinafară pentru a deosebi ce nu 
este în noi de la Dumnezeu şi trebuie respins, şi ce virtute ne lipseşte — pe care 
Dumnezeu ne porunceşte să o avem — şi rămâne să o dobândim. Dacă ne 
examinăm astfel şi avem zel, harul divin ne va elibera total de rău şi vom 
dobândi virtuțile”. 


20.Bătrânul Amfilohie zicea: “Lupta duhovnicească trebuie să fie pecetluită cu 
dragostea sinceră şi cu smerenia. Căci numai cel ce este îmbrăcat cu acestea nu 
ține seamă nici de greutățile acestei vieţi, nici de ura lui satana, nici de răutatea 
pe care o manifestă slugile lui”. 


21.Descoperirea numeroaselor aspecte ale vieţii spirituale pe care o duceau 
Bătrânii este foarte interesantă. Antim, Bătrânul din Chios, le destăinuia 
călugărițelor sale: “Eu n-am umblat la şcoală, dar m-am silit să câştig câteva 
lucruri pentru marile lupte ascetice: postul, privegherea, rugăciunea, lacrimile, 
metaniile, pocăinţa, ziua şi noaptea. Cuvintele mele pot părea fariseice, dar 
pentru întărirea voastră vă destăinui aceste lucruri. Nu vorbesc ca un fariseu, ci 
ca un tată. Dracii mă ardeau şi mă chinuiau. Şi eu însumi mă chinuiam puternic: 
nu mă săturam nici de pâine, nici de apă, nici de somn, etc... Numai Dumnezeu 
ştie! N-am îngăduit nici odihnă, nici uşurare a trupului meu. Pe un vechi sac de 
pânză, în loc de saltea, dormeam puţin, sprijinit de rădăcina unui măslin. Dracii 
nu mă lăsau să mă odihnesc un minut”. 


22. Sfaturile Bătrânului loil către fiii săi duhovniceşti merită atenţie: “Nimeni nu 
merge în Rai fără cruce. Noi trebuie, în acelaşi timp, să nu ne târâm crucea, ci 
să o purtăm. Şi pentru a o purta, trebuie să analizăm problemele duhovniceşti ce 
ne preocupă. Să luăm de exemplu o masă. Dacă cineva o prinde de o margine, o 
va ridica foarte cu greu, printr-un mare efort şi pentru câteva momente, chiar 
dacă are o forță musculară ieşită din comun. Dar dacă o prinde de mijloc, o va 
ridica fără greutate şi o va duce uşor unde vrea”. “Să fiți cu transparenţă, să fiţi 
sinceri. Pentru voi da, să fie da; nu, să fie nu! Nu uitaţi niciodată aceasta: ce 
aveți în inimă, nu sunteți obligați să aveți şi pe buze; dar ce aveți pe buze, 
absolut că trebuie să aveţi şi în inimă”. “Nu uita că Dumnezeu îți respectă 

libertatea. Mântuirea este între mâinile tale. Pentru a te mântui, Dumnezeu vrea 
ca să vrei şi tu”. 


23. Dragostea trebuie să conducă lupta duhovnicească. Bătrânul Porfirie sfătuia: 
“Nu trebuie să-ți petreci viața creştină predicând şi contestând, ci într-o 
dragoste adevărată. Când contestăm, ceilalți reacționează. Dacă-i iubim, ei sunt 
mişcaţi şi-i câştigăm. Când îi iubim pe alţii, credem că le dăm ceva, dar de fapt 
noi câştigăm ceva”. 


24. Acelaşi bătrân sublinia: “Ceea ce facem, să face pentru că voim, cu libertate, cu 
responsabilitate şi cu bucurie”. 


25.Sfaturile Bătrânului Gheorghe din Drama merită să fie citate. “Să nu fii 
niciodată doritor de bogății. Trăieşte simplu şi smerit, fără mândrie. Căci 
mândria este un păcat grav. Când auzi că este bârfit aproapele tău, chiar dacă 
ceea ce se spune este adevărat, nu adăuga niciodată la bârfă, ci vorbeşte-l 
totdeauna de bine şi ai milă de el. Străduieşte-te să-i iubeşti pe săraci, pe 
bătrâni, pe orfani şi pe bolnavi. Caută-i pe săraci şi cei pe care alții îi umilesc. 
Câştigă-ţi pâinea cu sudoarea frunții. Nu uita să faci milostenie. lată drumul pe 
care trebuie să mergi. Gândeşte-te mereu la binele pe care îl vei face. Aceasta-i 
viaţa creştinului”. 


26.Sporesc în viața duhovnicească cei ce-L iubesc pe Hristos. Bătrânul Ieronim 
folosea următorul exemplu pentru a sublinia acest adevăr: “Dacă tu ai un pumn 
de cărbuni şi două sau trei kilograme de fasole de fiert, nu vor fierbe nici într-un 
an! Focul nu-i suficient. Aşa şi-n viața duhovnicească. Dacă tu ai puţină 
dragoste pentru Hristos, nu vei face progres. Dragostea noastră trebuie să 
crească”. 


27.Exemplele pe care le întrebuința Bătrânul Ieronim, pentru a-şi sfătui fiii 
duhovniceşti, sunt interesante: “Avem două robinete pe un perete, unul 
deasupra altuia. Dacă deschidem robinetul de jos, toată apa va curge prin acest 
robinet şi cel de sus nu va avea apă. Aşa şi în viaţa duhovnicească. Să închidem 
robinetul de jos, dragostea faţă de oameni şi de lucrurile din lume, şi să 
deschidem robinetul de sus, adică să ne întărim dragostea noastră față de 
Dumnezeu”. “Orzul dă putere calului. Dacă este bun calul, lucrează bine şi 
ascultă de stăpânul său, care se bucură şi-i măreşte raţia. În ce ne priveşte, dacă 
ascultăm de Dumnezeu, ducându-ne lupta noastră duhovnicească şi dorind 
binele, Dumnezeu va adăuga în noi harul său şi bunătăţile duhovniceşti. 
Depinde de noi dacă vom fi sătui duhovniceşte sau înfometați”. Bătrânul îi zice 
unuia ce învăţa muzica: “Tu eşti bun muzician, dar n-ai găsit dascălul care să te 
ajute să devii şi mai bun. Îţi dau un exemplu: un meseriaş tâmplar poate face 
dintr-un copac din pădure o masă. Dar dacă nu se găseşte un meseriaş, copacul 
va rămâne ceea ce este”. 

VIII. Lectura duhovnicească 


Bătrânul leronim insista asupra nevoii de a citi Evanghelia: “O casă închisă stă 
în întuneric. Dacă tu deschizi fereastra, vei vedea lucrurile importante; dacă 
deschizi şi mai mult, lumina va intra şi tu poți distinge cele mai mici lucruri. Şi 
dacă soarele va intra în interior, vei vedea şi firicelele de praf ce zboară în aer. 
Aşa este şi cu sufletul care primeşte lumina Evangheliei: vede şi păcatele lui 
cele mai mici”. 


Bătrânul Porfirie se adresa astfel unuia dintre vizitatori: “Citeşte mult, ca 
Dumnezeu să-ți limpezească mintea. Eu, ştii, citesc mult, şi pentru ca alții să nu 
mă deranjeze, mă urc într-un copac cu o scară pe care mi-am făcut-o. Apoi, trag 
scara sus pentru ca alţii să nu mă vadă şi să nu mă deranjeze. Şi acolo, citesc 
ore întregi”. 


„ Acelaşi bătrân adesea întrebuința următoarea imagine: “Te găseşti într-o cameră 
întunecată şi dai din mâini pentru a împrăştia întunericul care, bineînţeles, nu 
dispare. Dacă deschizi fereastra şi lumina intră înăuntru, întunericul dispare. 
Aşa şi cu lectura. Sfânta Scriptură, Vieţile Sfinţilor şi scrierile Părinților sunt 
lumina care împrăştie întunericul din suflet”. 


Câştigul duhovnicesc nu rezultă din simpla lecturare a Evangheliei. Bătrânul 
Eusebiu zicea referitor la acest subiect: “Omul cunoaşte bine aparenţa lucrurilor 
ŞI, dacă harul Duhului Sfânt nu-l cercetează, n-are nici un folos. El se aseamănă 
unei case: câtă vreme este închisă rămâne inutilă. Este nevoie de o cheie pentru 
a deschide. La fel cu inteligența omenească: dacă nu-i deschisă de har, omul 
n-are nici un folos de ea. Un profesor universitar îmi zicea că citind operele 
filozofice, le înțelege, dar citind Evanghelia, înţelege cuvintele dar nu şi sensul 
lor adânc”. 


Bătrânul loil, care scria şi citea mult, insista asupra faptului că lectura trebuie 
însoțită de asceză: “Dacă tu îi citeşti pe Părinţi, tu vei vedea că ei au asupra 
multor aspecte puncte de vedere particulare şi uneori diferite. Unul 
interpretează, de exemplu, un citat din Scriptură într-un fel, altul într-alt fel. Dar 
dacă există un punct asupra căruia toți Părinţii să fie de acord, aceasta este 
asceza: în această privință există un acord general. Toţi scot în evidenţă postul, 
privegherea, sărăcia de bunăvoie, mortificarea trupului, şi lucrarea în general”. 
Şi el adaugă: “Noi ţinem seamă de ce au zis sau scris Părinţii şi nu de felul în 
care au trăit. În loc de a le studia opera am face mai bine de a le imita viaţa. 
Sfinții Părinţi se rugau mult, privegheau mult, posteau mult, iubeau sărăcia şi 
simplitatea, urau duhul lumii, combăteau greşelile, respingeau comoditățile 
vieţii, fugeau de demnități, de glorie, de onoruri şi iubeau mucenicia. Face, noi 
acest lucru? Noi avem în mâini cărțile Părinților, dar viața noastră este o negaţie 
a vieţii lor. Scrierile Părinților sunt viaţă şi nu literatură!” 

6. Bătrânul Amfilohie îndemna: “Lăsaţi sufletul vostru să primească cu simplitate 
tezaurul pe care ni-l oferă scrierile Părinților neptici'” ai Bisericii noastre şi 
siliți-vă să-l păstraţi cu umilinţă. Dacă lectura va fi însoțită de frica de 
Dumnezeu, veți simţi harul divin”. 


7. Toţi Bătrânii aveau o dragoste aparte pentru Sfântul Isaac Sirul. Bătrânul 
leronim îi îndemna pe fiii săi duhovniceşti să citească Cuvintele ascetice: “Citiţi 
zilnic o pagină din Sfântul Isaac Sirul. El este o oglindă pentru suflet: veți 
vedea unde vă găsiţi. Sfântul Isaac este un termometru. Eu îl iubesc mult. ÎL 
socot ca Bătrânul meu.” Îi plăcea să-l citească în întregime, chiar când i-a slăbit 
vederea, căci “cel care citeşte este ca un secerător, în timp ce cel ce ascultă este 
asemenea cu cel ce adună doar spicele căzute pe pământ”. 


8. Referitor la lectură, Bătrânul Porfirie explica: “O carte rea îți face rău, iar o 
carte bună îți face bine. Chiar dacă încă nu eşti pregătit s-o pui în practică, dar 
dorințele lăuntrice, dorinţa binelui va dospi încet şi în timp, fără stridenţă şi 
constrângere, şi în sfârşit tu vei pune în practică”. Iar referitor la punctul slab al 
multora care uită ce au citit, zicea: “Să ştiţi că totul este depozitat în mintea 
noastră şi când Hristos va crede că-i de folos ne va descoperi”. EI le cerea 
oamenilor să citească Evanghelia “care conține o comoară şi rezolvă toate 
problemele. Ea este filozofia veritabilă, filozofia descoperită: Adevărul lui 
Dumnezeu aşa cum a fost formulat dintru început. Nu există alte adevăruri, sau 
noutăți, chiar dacă lumea a progresat cu ştiinţa şi chiar dacă oamenii au atins 
astrele”. 


9. În vremea noastră când circulă tot felul de scrieri, trebuie să fii atent la alegerea 
cărților. Bătrânul Iloil sublinia: “Noi trebuie să alegem bine cărțile pe care le 
citim, căci timpul este prețios şi nu trebuie irosit citind cărți plate şi 
superficiale. O carte care nu merită să fie citită de două sau trei ori, nu trebuie 
citită nici o singură dată!” 


IX. Ispitele 


1. Bătrânul Daniel din Katounakia Sfântului Munte zicea: “Diavolul nu se bucură 
nicicând mai mult decât atunci când stă de vorbă cu omul care-şi cultivă propria 
sa mândrie, fie acesta teolog, erudit sau mare ascet. Dimpotrivă, se teme de 
omul smerit şi ascultător”. 


2. Diavolul este peste tot. Bătrânul losif atrăgea atenția luptătorilor asupra 
următorului lucru: “Ascuns şi întrarmat până-n dinţi, vrăjmaşul se află în suflet, 
în trup şi-n împrejurimi. Nu lasă să treacă nici un prilej pentru a încerca să-l 
subjuge pe om şi să-l ispitească în credinţa lui. În funcţie de circumstanţe, 


12 Părinţii care practicau trezvia duhovnicească, privegherea (din grecescul vic) 

diavolul atacă şi se opune hotărârilor noastre. Ținta lui principală, în acelaşi 
timp, este să-l lovească pe om în credinţa sa şi să-l facă să treacă la trădare şi 
renegare. Dacă a reuşit, el taie zelul şi râvna. Cu credinţă se face totul, dar cu 
credinţă pusă în lucrare. Dacă credinţa este clătinată, totul se clatină şi linia 
frontului slăbeşte”. 


Bătrânul Epifanie spunea despre vicleniile diavolului: “Cât de viclean este 
diavolul! EI le şopteşte tinerilor creştini care au încheiat o căsătorie reuşită: cât 
de bine v-ar fi într-o mănăstire, preocupându-vă cu cele duhovniceşti, departe 
de grijile familiei care vă împrăştie şi vă apasă! lar celor ce au intrat în 
mănăstire, pentru că doreau fecioria întru Hristos, le şopteşte: cât de bine v-ar fi 
dacă ați fi căsătoriţi, dacă casa voastră ar fi o mică biserică, dacă aţi trăi 
fericirea vieţii de familie, departe de nevoinţele ascetice şi de singurătatea care 
vă copleşeşte. Dar dacă bărbatul căsătorit s-ar călugări şi cel călugărit s-ar 
însura, le-ar spune tocmai invers. Toate acestea pentru a-i aduce la disperare şi 
a-l scoate de pe calea mântuirii. Căci calea mântuirii este căsătoria 
binecuvântată sau fecioria în Hristos”. 


Referitor la atacurile diavolului, Bătrânul Eusebiu zicea: “Satan ne poate foarte 
uşor face să cădem la dreapta sau la stânga. Căderile de-a dreapta, care se 
prezintă sub aparenţa zelului pentru Dumnezeu, sub aparenţa virtuții şi a 
datoriilor perfect împlinite, sunt mult mai periculoase decât căderile de-a 
stânga, care se văd limpede că sunt păcate. Noi trebuie să ne păstrăm 
întotdeauna pacea sufletului.” Altă dată, el îşi sfătuia aşa fiii săi duhovniceşti: 
“Dacă tu vezi că felul altora de a gândi diferă de al tău, nu te mira! Noi ştim 
acest lucru din cuvintele Domnului, şi anume că cel rău acționează puternic 
asupra minţii oamenilor şi le întunecă pentru a nu putea discerne care le este 
interesul şi pentru a nu asculta glasul Domnului”. 


Bătrânul Porfirie sfătuia să ne opunem ispitelor în felul următor: “Mergeţi pe 
drumul vostru. Diavolul va veni să vă ispitească cu gânduri şi vă va trage de 
mânecă pentru a vă dezorienta. Nu vă întoarceţi, nu vă angajaţi în discuţii şi-n 
controverse cu el! Se va lăsa păgubaş şi vă va părăsi”. 


Bătrânul losif zicea că întâistătătorii puterilor întunericului “nu pot fi înfrânți cu 
prăjituri şi ciocolată, ci cu râuri de lacrimi, prin durerea sufletului, durere de 
moarte, printr-o smerenie desăvârşită şi o răbdare nesfârşită, prin Rugăciunea 
lui Iisus spusă cu durere”. 


Pe lângă alte încercări, diavolul încearcă cu duhul întristării sufletul creştinului 
care duce o viață duhovnicească. Bătrânul Daniel zicea referitor la acest 
subiect: “Tristeţea cucereşte sufletul nu prin forță şi înlănțuire — cum face de 
obicei diavolul — ci printr-o pânză imaginară fină care acoperă sufletul în aşa fel 
că toate puterile lui devin reci şi insensibile. Tristeţea îi ia sufletului zelul şi 
credinţa, îi ia minții capacitatea de a avea gânduri salvatoare”. 

E nevoie de atenție pentru a înfrunta ispitele. Bătrânul Amfilohie spunea 
referitor la acest subiect: “Dacă cineva aruncă cu piatra într-un câine acesta, în 
loc de a se arunca asupra celui ce a dat cu piatra, se aruncă asupra pietrei pentru 
a o mişca. Noi facem al fel. Ispititorul trimite o persoană pentru a ne ispiti fie 
printr-un cuvânt, fie printr-o atitudine şi, în loc de a ne arunca asupra celui ce a 
aruncat piatra, adică asupra ispititorului, noi muşcăm piatra, adică pe fratele 
nostru pe care l-a folosit vrăjmaşul!” 


„ Acelaşi Bătrân insista: “În ceasul ispitei, noi trebuie să dăm dovadă de răbdare 
şi să ne rugăm. Ispititorul este mare expert: are munţi întregi de mijloace! 
Ispititorul nelinişteşte, creează stări de apăsare şi de lupte exterioare. EI 
cunoaşte nenumărate viclenii. El face pe om să se îndoiască. De aceea noi 
naufragiem adesea. Când trecem prin încercări, harul lui Dumnezeu coboară 
asupra noastră. Încercaţi de ispite, constatăm cât de slabi suntem şi, smerindu- 
ne atragem harul lui Dumnezeu. Vânturile ispitelor, în această situaţie, nu vor 
afecta, şi nu ne vor putea face nimic”. 


X. Experienţe duhovniceşti 


Cel care-L doreşte pe Hristos se dedică rugăciunii neîncetate, care, cum zicea 
Bătrânul leronim “îl reînnoieşte pe om, îl îmbucură şi-l face în întregime duh. 
Nu mai simte că are măruntaie, carne şi oase. El este duh. Şi când dorinţa lui se 
înflăcărează şi mai mult, nu mai poate vorbi: ÎL simte pe Dumnezeu în el şi 
plânge”. 


Să notăm încă două experiențe duhovniceşti ale Bătrânului Ieronim: “Viaţa 
duhovnicească cere o mare atenție. Ea este bună şi dulce, dar pretinde luptă. 
Petru a se mântui, omul trebuie să se spele în sângele şi lacrimile sale. Sfinții 
Mucenici s-au spălat în sângele lor; noi să vărsăm măcar câteva lacrimi”. “Nu 
cunosc nici o biserică care să nu fie frumoasă. Simt acelaşi lucru peste tot: 
intrând într-un mic paraclis, unde există doar o icoană, îmi este de ajuns. 
Dumnezeu este prezent peste tot. Să nu gândim că EI se află doar în bisericile 
mari ŞI impresionante!” 


Bătrânul Filotei zicea: “Citind în tinerețea mea Viețile Sfinţilor, simţeam ca o 
rază de lumină dumnezeiască pătrunzându-mi în inimă, umplând-o de dulceaţă, 
de bucurie şi de fericire, şi înflăcărând-o de dorință şi de dragoste pentru 
Dumnezeu şi pentru cer. Nu mâncam, nu mă plimbam, nu vorbeam cu nimeni, 
căci mintea mea nu se gândea decât la cer şi inima era lipită de Dumnezeu”. 


Bătrânul Amfilohie zicea: “Viaţa duhovnicească oferă mari bucurii. Primeşti 


aripi, scapi de lume, nu mai ţii seamă de nimic. Devii ca un copil şi Dumnezeu 
locuieşte în inima ta”. 

5. Referitor la singurătate, pe care omul de azi aşa de mult o evită, Bătrânul din 
Patmos zicea: “Singurătatea este o convorbire cu Dumnezeu şi cu Îngerii, care 
se apropie de noi cu dragoste şi gingăşie. Nu voi schimba niciodată stâncile 
aride şi sumbre ale Patmosului cu grădinile înflorite ale Athenei. În oraș 
oamenii n-au simțământul sacrului. Ei privesc florile, casele frumoase, fără ca 
inima să-l mulțumească lui Dumnezeu, care ne-a copleşit cu atâtea frumuseți. 
Într-un loc pustiu, dimpotrivă, peisajul urât şi păsările care cântă rău te fac să-L 
simți pe Dumnezeu foarte aproape. Fericit ce se află aproape de Dumnezeu, 
chiar dacă trăieşte pe o stâncă!” 


6. Bătrânul Porfirie zicea: “Când Duhul Sfânt ne cercetează, noi ÎL înţelegem, n- 
avem nici o îndoială. Lucrul acesta nu-i ca una din emoțiile noastre obişnuite. 
Ci este un ceva care vine de sus transformându-ne şi făcând din noi oameni noi. 
Când Hristos vine să locuiască în noi, vom vedea numai binele, vom simţi 
dragoste pentru lumea întreagă. Răul, păcatul şi ura vor dispare singure, nu vor 
mai avea loc în noi”. 


7. Fericirea Raiului poate fi experimentată din această viaţă dacă se reunesc 
condiţiile necesare. Bătrânul Gavriil, călugăr din Muntele Athos, zicea: 
“Simplitatea deplină împreunată cu frica de Dumnezeu îl conduc pe om la 
starea fericită în care trăiau Adam şi Eva în Rai, înainte de cădere”. 


8. Bătrânul Amfilohie îi sfătuia pe fiii săi duhovniceşti să-i privească astfel pe 
ceilalți: “Oricare ar fi slăbiciunile lor, considerați-i pe ceilalți superiori vouă. 
Nu vă comportaţi cu acrivie, ci întotdeauna să gândiţi că orice om are aceeaşi 
vocaţie ca şi voi. Prin harul lui Dumnezeu, eu i-am considerat întotdeauna pe 
ceilalți superiori mie, ca pe nişte sfinți”. 


9. Ceea ce le descoperea Bătrânul Epifanie călugărilor lui, vrând să-i întărească în 
lupta pentru renunţarea la voia proprie, are un interes aparte: “Ah, părinţii mei, 
dacă aţi şti cum mi-am zdrobit eu voia proprie! Eu am iubit două lucruri în viaţa 
mea: cititul şi scrisul. Dar eu m-am lipsit şi mă lipsesc de cele două, cu scopul 
de a fi ca cel ce a pierdut cea mai mare bucurie pe care a avut-o în lume! Când 
citesc Sfânta Scriptură şi scrierile Părinților, mă ridic de la pământ la cer. În ce 
priveşte scrisul, iertaţi-mă pentru mărturisirea ce v-o fac, sunt ca un om beat. Îi 
văd pe mulţi care vor să scrie un text: şterg, scriu, şterg din nou, scriu din nou... 
Eu, n-am timp să-mi notez gândurile, văd că ele mă năpădesc ca fulgii de 
zăpadă! Simt că stiloul meu are aripi. Dar, cu toată capacitatea mea de a scrie şi 
cu dorul de a citi, m-am lipsit şi de una şi de alta şi am rămas să răspund la 
telefon, care sună fără oprire, pentru a da soluţii la o problemă sau alta, sau 
spovedesc ore întregi, şi nu numai intelectuali, ci şi oameni simpli şi puţin 
instruiți. Nu doresc să diminuez importanţa tainei spovedaniei în comparație cu 
scrisul. Voia lui Dumnezeu, în acelaşi timp, este ca eu să spovedesc, nu ca să 
citesc şi să scriu, lucru ce mă atrage atât de mult!” 

XI. Păcatul — Pocăinţa — Spovedania 


Bătrânul Ioil din Kalamata sublinia urmările funeste ale păcatului: “Păcatul 
întunecă duhul. Omul senzual, invidios, lacom, mândru are mintea atât de 
întunecată încât poate cunoaşte toată înțelepciunea şi limbile pământului, 
ajungând la adânci bătrâneţe şi dobândind o mare experienţă, fără a vedea însă, 
datorită senzualității, lăcomiei şi altor patimi, nici pe părinți, nici pe prieteni, 
nici pe om, nici pe Dumnezeu, nici trupurile, nici sufletele. Păcatul distruge cel 
mai mare bun pe care-l avem: voința noastră. Păcatul îi întunecă într-atât voința 
încât păcătosul chiar dacă are uneori licăriri de cumpătare şi-şi vede propria sa 
neşansă, nu mai este în măsură de a se abţine”. 


Bătrânul Gavriil spunea că păcatul duce la necredinţă. Sublinia în special: “Tot 
omul înclină spre rău şi spre păcat. Dacă persistă în păcat sau sporeşte în rău, se 
străduieşte să-şi înăbuşe conştiinţa. Pentru a ajunge aici, începe prin a se îndoi 
de poruncile lui Dumnezeu şi a pune în discuţie justeţea lor, pentru a sfârşi în 
final în necredinţă şi îndepărtare de Biserică şi de Taine, şi mai ales de Taina 
Spovedaniei”. 


Bătrânul loil zicea: “Nu există păcat mic sau mare. Mic sau mare, păcatul 
rămâne mereu păcat. Multele noastre păcate mici sunt mai rele decât un păcat 
mare, pentru că trec neobservate şi nu ne îngrijim să ne îndreptăm. Păcatul mare 
«înaintea mea este pururea» (Psalmul 50, 4). Este ca şi cu iedera din jurul 
copacului, i se pare normal să fie aşa şi protestează când am tăia-o chiar dacă 
noi nu vrem altceva, atunci când înlăturăm micile ierburi parazite ce cresc pe 
trunchi, decât ca să nu se usuce copacul!” 


Sufletul se curățeşte de mizeria păcatului prin pocăință. Antim, Bătrânul din 
Chios, le aducea aminte de acest adevăr călugăriţelor sale folosindu-se de 
exemplul următor: “Ce fac cei ce au fața şi mâinile murdare? Deschid un 
robinet şi lasă să curgă apă din belşug pentru a se spăla. Să le luăm exemplul: să 
deschidem, nu unul, ci două robinete: ochii noştri! Şi să lăsăm lacrimile de 
pocăință să curgă din belşug: ele vor spăla toată otrava acestei lumi pline de 
mândrie, care a mânjit şi pângărit bietul nostru suflet. Numai lacrimile pocăinţei 
pot curăţi sufletul”. 


Bătrânul Filotei zicea: “Semnul pocăinţei adevărate este o profundă cunoştinţă a 
păcătoşeniei, frângerea şi străpungerea inimii, suspinele, rugăciunea, postul, 
privegherea şi lacrimile. Aceasta este pocăința autentică şi adevărată. Această 
pocăință este de folos, căci ea aduce iertarea păcatelor şi împăcarea cu 
Dumnezeu”. 


Când omul primeşte Lumina lui Hristos, este condus la pocăință. Bătrânul 
Porfinie sublinia: “Tot omul este «zăpăcib> profund de păcatul care este în 


interiorul sufletului său. Trebuie să lase o crăpătură, pentru ca Lumina şi 

Dragostea lui Hristos să poată intra. Aşa va începe «dezăpăcirea». Întotdeauna 
inițiativa îi aparține lui Hristos. Omul trebuie să-L primească şi, prin efortul său 
treaz, va putea simți apoi minunile pe care Dumnezeu i le descoperă”. O altă 
dată, el explica: “Tu nu te poţi pocăi cu adevărat şi nu poţi găsi verticalitatea 
dragostei lui Dumnezeu: Dumnezeu şi tu, Hristos şi tu. Dragostea lui Hristos se 
dăruie şi se dă morţii întotdeauna pentru alții”. 


Bătrânul lacob cerea creştinilor să se apropie fără reţinere de taina mărturisirii: 
“Nu ezitaţi!” Nu vă temeți! Orice ați fi făcut, chiar cel mai mare păcat, 
duhovnicul, cu epitrahilul său, are, prin demnitatea primită de la Hristos şi de la 
Apostoli, puterea de a vă ierta”. 


Bătrânul Amfilohie i-a zis unui păcătos ce s-a spovedit: “Uită păcatele tale, 
fratele meu, că Hristos le-a şters din Cartea Vieţii”. 


Antim, sfântul din insula Chios, dădea acest sfat călugărițelor sale: “Să alergăm 
la spovedanie, nu cu justificări, vrând să-l convingem pe duhovnic că nu suntem 
vinovaţi şi că altul ne-a determinat să păcătuim. Ci să alergăm la aceasta cu 
pocăință, cu frângerea inimii şi cu smerenie. Să alergăm la spovedanie de câte 
ori cădem!” 


10. Aceste cuvinte ale Bătrânului Porfirie merită să fie citate: “Spovedania este 


Il 


pentru om un mijloc de a ajunge la Dumnezeu. Este o ofrandă a dragostei lui 
Dumnezeu pentru om, şi nimeni şi nimic nu-l poate priva de această dragoste. 
Melancolicul se învârte în jurul eului său şi nu se ocupă decât de el însuşi. Dar 
păcătosul care se pocăieşte şi se spovedeşte iese din sine. Credinţa noastră are 
acest privilegiu imens: existența duhovnicului, a părintelui duhovnicesc. Dacă 
tu ţi-ai spovedit păcatele duhovnicului tău şi ai primit dezlegarea, nu te mai 
întoarce înapoi! Să facem din când în când o spovedanie generală, căci 
diversele incidente şi răni sufleteşti provoacă în noi boli trupeşti. Şi să ne 
spovedim nu numai păcatele, ci şi gândurile, gândurile de teamă, de tristeţe, de 
bucurie sau de supărare, prilejuite de diverse evenimente, ca cutremurele de 
pământ, moartea celor dragi, căsătoriile, îndoielile, etc.” 


„Bătrânul Iacob sfătuia: “Credinciosul nu trebuie să-şi descopere altora nici 


spovedania, nici viaţa, nici practicile sale duhovniceşti. Căci toate acestea se fac 
în secret şi la sfatul părintelui duhovnicesc”. 


XII. Sfânta Împărtăşanie 
Bătrânul Amfilohie zicea: “Când omul se împărtăşeşte, primeşte forță, este 
iluminat, contemplă orizonturi largi, simte bucurie, funcție de dispoziția sa 


interioară şi de înflăcărarea sa. Unul simte bucurie şi odihnă, altul simte pace, 
celălalt dorința de a se consacra lui Hristos şi o milă inefabilă pentru toți. 

Personal, atunci când mă aflu foarte obosit, după Sfânta Impărtăşanie, mă simt 
ca şi cum nimic nu s-ar fi întâmplat!” 


„ Această experiență duhovnicească a Bătrânului lacob are un interes aparte: 
“Când mi-am început viaţa preoțească în mănăstire, în afară de ceasuri, era 
rânduită slujirea zilnică a Sfintei Liturghii. Începeam slujba noaptea şi 
terminam Liturghia înainte de a se face ziuă. Împărtăşindu-mă în fiecare zi cu 
Sfintele Taine, simţeam o aşa mare putere în mine încât eram ca un leu. Sufletul 
meu ardea de o asemenea flacără dumnezeiască încât, toată ziua, nu-mi era nici 
foame, nici sete şi nu simţeam nici căldura, nici frigul. Neobosit, lucram de 
dimineaţa până seara. Chiar şi vara, când după masă părinţii se odihneau în 
chiliile lor, căutând un pic de răcoare, eu transportam pământ fertil şi 
îngrăşământ în grădinile pe care le cultivam în afara mănăstirii”. 


„ Acelaşi Bătrân ne descoperea acest fapt impresionat: “Când dădeam Sfânta 
Împărtăşanie credincioşilor, nu le vedeam niciodată faţa; în acelaşi timp gândul 
îmi spunea uneori să privesc faţa celor ce se apropiau de Sfânta Cuminecătură. 
Vedeam atunci lucrul următor: unul avea cap de câine, altul semăna cu o 
maimuţă, alții aveau înfăţişarea înspăimântătoare a deferitelor animale. 
Dumnezeul meu, ziceam eu, aceştia sunt oameni. Cum se face că au chip de 
animale? Numeroşi alţii înaintau pentru a se împărtăşi cu un chip luminat şi 
Vo1os, care strălucea ca soarele după ce se împărtăşeau”. Altă dată, Bătrânul ne- 
a destăinuit aceasta: “Într-o zi am văzut un cheag de sânge pe disc, l-am arătat 
unui frate, şi a dispărut puţin după aceea”. 


Creştinii încă n-au înţeles că Sfânta Împărtășanie este una dintre Tainele 
obligatorii ale Bisericii. Cei mai mulţi nu se împărtăşesc cum ar trebui. Bătrânul 
Filotei zicea referitor la acest subiect: “Din necredinţă şi lipsă de evlavie, uni nu 
se împărtăşesc deloc. Alţii, din ignoranță, lipsă de credinţă şi neglijenţă, prin 
lipsa de dragoste adevărată şi curată față de Dumnezeu, se împărtăşesc o dată 
sau de două ori pe an. Şi atunci din obişnuinţă, fără frică de Dumnezeu, fără 
credinţă şi fără dragoste. Este o situaţie tristă şi vrednică de plâns când preotul, 
deschizând uşile împărăteşti, îi pofteşte pe credincioşi să se împărtăşească şi 
nimeni nu se apropie!” 


Bătrânul Ieronim sublinia: “Cel ce se împărtăşeşte trebuie să simtă înainte frică 
de Dumnezeu, evlavie şi căință. lar, după împărtăşire, trebuie să simtă pace, 
bucurie şi dorinţa de a nu vorbi cu nimeni”. 


XIII. Credinţa — Smerenia — Milostenia 
Bătrânul Iosif sublinia că virtuțile se dobândesc prin strădania omului şi cu 
ajutorul harului lui Dumnezeu. El folosea acest exemplu: “Țăranul ară 
pământul, îl grapă, seamănă şi aşteaptă mila lui Dumnezeu. Şi, dacă Dumnezeu 


nu trimite ploaie şi vânturi bune la momentul potrivit, pierde rodul muncii sale. 

Acelaşi lucru şi cu noi: dacă Dumnezeu nu trimite apele curăţitoare ale harului 
Său, noi vom rămânea fără roade şi lucrările noastre vor deveni hrană pentru 
draci. Căci patimile le vor sufoca şi nu vom culege nimic. Să nu uităm că 
virtuțile cultivate rău devin patimi”. 


Filotei, Bătrânul din Paros, zicea: “Adevărata fericire nu constă din demnități 
nici din odihna trupului. Adevărata fericire este virtutea. Cei ce luptă pentru a 
dobândi virtuțile şi pun în practică poruncile lui Dumnezeu sunt cu adevărat 
fericiți”. 


Ce este credința? Bătrânul loil zicea că ea “este o experiență sigură, căci 
Dumnezeu nu este doar o ființă, ci EI este Fiinţa. Dumnezeu este existența mai 
sigură ca unitatea în matematică! Noi nu trebuie să visăm sau să vorbim în aer, 
noi trebuie să gândim şi să uzăm de rațiunea noastră! Să zburăm, dar în acelaşi 
timp, să avem şi picioarele pe pământ! Căci dacă noi zburăm fără a ne păzi 
picioarele pe pământ, vântul ne va purta, pe noi şi rațiunile noastre!” 


Credinţa, aboleşte rațiunea care ne face să ne îndoim de toate şi, ne dăruieşte 
cunoştinţa duhovnicească. Rațiunea, după Bătrânul losif, nu este opusă 
credinţei, dar cu aripile sale scrutează şi fură profunzimile tainelor. Acest mare 
isihast îi scria unuia din fiii duhovniceşti: “Cercetează dacă tu ai în tine credinţă 
sau te domină rațiunea. Dacă tu te vei lăsa cu totul în voia lui Dumnezeu, iată, 
că ai înţeles ce este credinţa şi, cu siguranţă, Dumnezeu va veni în ajutorul tău. 
Atunci, chiar dacă eşti încercat de mii de ori şi satana te ispiteşte pentru a-ţi 
slăbi credința, preferă mai bine de mii de ori moartea şi nu asculta rațiunea! Uşa 
tainelor se va deschide pentru tine şi te vei minuna constatând că înainte erai 
legat cu lanţurile rațiunii şi că acum zbori cu aripi dumnezeieşti pe deasupra 
pământului şi că respiri un alt aer, un aer de libertate, de care alții sunt lipsiţi. Şi 
invers, dacă tu constaţi că rațiunea te domină şi că la cel mai mic necaz te 
tulburi şi cazi în deznădejde, să şti, că încă n-ai credința şi nădejdea în 
Dumnezeu”. 


Pentru a-şi întări duhovniceşte călugărițele sale şi a le stimula zelul pentru 
dobândirea umilinţei, Bătrânul Antim zicea: “Pentru că n-avem dragostea de 
Dumnezeu pentru a împlini virtuțile, să avem cel puţin smerenie! Puţinul pe 
care îl vom împlini va fi astfel socotit egal cu marile lucrări şi lupte ascetice a 
vechilor călugări. Unii dintre ei n-au şovăit să-şi verse sângele, alții au fost 
aruncaţi în mare, alții au practicat ani îndelungaţi o nevoință aspră în pustie, 
alții au fost tăiați în bucăţi de către călăi. În ce ne priveşte, să înlocuim toate 
aceste chinuri prin smerenie! Doresc să vă dau câteva sfaturi în acest sens. Vine 
o persoană şi-ţi spune câteva lucruri. Cuvintele ei îți pătrund ca o sabie în 
măruntaie. Nu răspunde, ci proşterne-te la pământ pentru a părăsi lupta! Un 
altul te insultă, îţi spune cuvinte care-ţi ard sufletul, atingând zelul tău, 
străpungându-ți inima. Păstrează-ţi liniştea şi proşterne-ți fața la pământ, ca 
sabia aceasta să treacă pe deasupra ta. Pentru umilința ta, Dumnezeu te va 

răsplăti aşa cum I-a răsplătit pe cel ce a purtat marile lupte ale nevoinţei ascetice 
sau a suferit martiriul”. 


6. La întrebarea: “De ce nu acceptă să fie episcop?”, Bătrânul Eusebiu răspundea: 
“A fi episcop nu-i greu şi, dacă aş fi dorit, aş fi putut deveni! Dar a deveni om a 
lui Dumnezeu, este dificil!“ 


7. Bătrânul Filotei zicea: “Credinţa îl duce pe om la frică. Ce frică? Frica de păcat! 
Omul se teme să nu-L supere pe Dumnezeu. Cel ce se teme se smereşte. Şi 
smeritul are pe Duhul Sfânt în el”. 


8. Bătrânul Amfilohie spunea, referitor la omul mândru: “Omul mândru nu atrage 
pe nimeni. Și dacă atrage pe cineva, acela se va îndepărta repede! Legătura 
duhovnicească este indisolubilă numai când există suflet de copil, nevinovăție 
şi sfințenie”. 


9. Extras din testamentul duhovnicesc al Bătrânului Porfirie: “Îi implor pe toţi ce 
m-au cunoscut să se roage pentru mine căci şi eu smeritul m-am rugat pentru 
voi. Dar, acum când eu plec la cer, am sentimentul că Dumnezeu îmi va zice: 
«ce vrei să faci aici?» Şi eu n-am decât un lucru să-l răspund: «Doamne, eu nu 
sunt vrednic să fiu aici, dar dragostea Ta să facă ce vrea cu mine!» Aşa că eu nu 
ştiu ce voi deveni. Doresc, însă, ca dragostea lui Dumnezeu să lucreze”. 


10. Următoarele cuvinte ale Bătrânului Porfirie asupra umilinței merită să fie 
citate: “Ascultarea duce la smerenie, smerenia la discernământ, discernământul 
la intuiție şi intuiţia la clarviziune. Să fim smeriţi, dar să nu discutăm asupra 
smereniei. Discuţiile asupra smereniei sunt o capcană a diavolului, şi duc la 
deznădejde şi la inerție duhovnicească, pe când adevărata smerenie duce la 
nădejde şi la împlinirea pruncilor lui Hristos. Pentru ca un om să se schimbe, 
trebuie ca harul lui Dumnezeu să vină asupra lui şi pentru ca harul să vină, 
trebuie să te smereşti. Creştinii trebuie să evite religiozitatea bolnăvicioasă, atât 
aerul de superioritate pentru virtuțile lor cât şi complexul de inferioritate din 
cauza păcatelor lor. Una este complexul de inferioritate şi alta smerenia. Una 
este melancolia şi alta pocăinţa!” 


11. Bătrânul loil zicea adesea despre sine: “Eu mă asemăn cu un arici. Când îl 
observi, calci pe un spin şi sângerezi”. Alteori, argumentând viaţa călugărească, 
explica: “Fără umilinţă, omul nu poate vedea faţa lui Dumnezeu. Pentru trup, 
smerenia stă în ajunare, priveghere, în a duce o viaţă aspră şi austeră, în a 
practica în general, asceza. Smerenia, pentru suflet, constă în a trăi retras. 
Asceza şi viața retrasă, iată două mijloace care păstrează atât trupul cât şi 
sufletul în smerenie. Acestea două îl fac pe călugăr: el îşi smereşte trupul prin 
asceză şi sufletul prin viață retrasă”. 

12. Acelaşi Bătrân face deosebire între demnitatea omului şi demnitățile din lume: 
“În lume sunt oameni care posedă anume demnități şi alţii care nu posedă. 
Primii, orice s-ar întâmpla şi oriunde ar fi, sunt respectaţi şi iubiți. Dacă vor sau 
nu, demnitatea respectivă în mod natural îi plasează în prim plan, în avanscenă. 
Pe de altă parte, cei ce n-au demnități, curg ca o contragreutate în apele 
societăţii şi se cufundă. Neavând demnități, care să-i situeze în prim plan, le 
caută cu îndârjire. Demnităţile lumii sunt pentru ei ca un dop de plută: cu cât 
este mai mare, cu atât mai mult speră să readucă contragreutatea la suprafaţă, 
care prin ea însăşi nu poate decât să rămână la fund! Acesta este motivul pentru 
care mulți se zbat pentru dobândirea demnităţii lumeşti. Una este demnitatea şi 
altceva demnităţile lumeşti!” 


13. Bătrânii aveau o părere proastă despre ei înşişi. Bătrânul Ieronim zicea în felul 
său caracteristic: “Aş vrea să fiu un vierme al pământului pe care toţi îl strivesc. 
Aş vrea ca nimeni să nu-mi dea atenţie şi ca nimeni să nu mă iubească. Eu 
vreau să-L iubesc doar pe Dumnezeu, eu vreau să-L văd doar pe Dumnezeu!” 


14. Bătrânul Epifanie repeta adresa: “Am făcut un acord cu Dumnezeu. Eu să-mi 
golesc buzunarele şi EI să mi le umple. Dumnezeu n-a trădat niciodată acordul, 
dar eu da! Şi Dumnezeu nu S-a plâns!” 


15. Bătrânul Iacob proceda la fel şi zicea: “Sume considerabile de bani au trecut 
prin mâinile mele, dar toate au destinaţia lor: suferinzii, săracii, cei ce au 
nevoie. În fiecare lună eu dau cele necesare, hrană şi bani, la familiile care au 
nevoie. Îi dau un ban lui Dumnezeu şi El îmi restituie zece!” 


16. Bătrânul Gheorghe vorbea adesea de milostenie: “Dacă te rogi fără a face 
milostenie, rugăciunea ta este o lucrare moartă. Mâna ta să fie mereu deschisă 
pentru a da! Faceţi milostenie cu văduvele şi orfanii. Milostenia şi rugăciunea 
au aceeaşi valoare”. 


17. Când se preocupă să facă milostenie, o seamă de creştini aleg persoanele. 
Bătrânul Ieronim dă sfatul tocmai invers: “Când faci milostenie, nu căuta dacă 
persoana respectivă este vrednică sau nu. Dă ce poţi, fără a face deosebire între 
oameni! Milostenia spală sumedenie de păcate”. Şi adăuga: “Dacă-ţi oferă 
cineva ceva primeşte, ca să nu opreşti harul lui Dumnezeu să se coboare peste 
cele ce dă, iar tu, în felul acesta vei arăta că eşti smerit. Dacă n-ai deja ceea ce 
ai primit, păstrează. Dacă ai deja, dă-le celui ce n-are”. 


XIV. Preotul şi misiunea sa 
1. Bătrânul Ioil susținea că cel ce s-a consacrat lui Dumnezeu are în el foc sfânt, 
foc aprins de Insuşi Dumnezeu: “Dorinţa de a te consacra lui Dumnezeu 
presupune atât jertfe din partea omului cât şi un foc atât de puternic încât să 


ardă toate dorinţele trupeşti iar aspiraţiile pământeşti să nu se aprindă în el. 

Această dorință nu poate fi întreținută şi atinsă. Eu însumi nu pot aprinde acest 
foc. Nimeni n-are puterea de a aprinde focul care-l face pe un tânăr de 20-25 
ani, adică un bărbat în toată puterea tinereţii, capabil de a înfrânge toată dorința 
trupească şi de a căuta nevoinţa şi renunţarea. Singur Dumnezeu poate aprinde 
un asemenea foc.” 


2. Următoarea experiență liturgică a Bătrânului lacob nu-i lipsită de interes: 
“Oamenii sunt orbi şi nu văd ce se petrece în timpul Sfintei Liturghii. Odată, 
când slujeam, ceea ce am văzut m-a împiedicat să ies din altar la vohodul mare: 
am simţit deodată că cineva mă prinde de umăr şi mă duce la proscomidiar. 
Crezând că este cântărețul, m-am întors şi am văzut o aripă imensă pe care 
Arhanghelul a petrecut-o în jurul gâtului meu, şi el mă conducea pentru a face 
vohodul mare. Asemenea lucruri se petrec în altar la Sfânta Liturghie! Uneori, 
nu puteam suporta ce vedeam şi mă aşezam pe un scaun. Unii conslujitori 
credeau atunci că nu mă simt bine: ei nu ştiau ce vedeam şi auzeam cu!” 


3. Acelaşi Bătrân zicea: “Când preotul scoate miridele şi-i pomeneşte pe 
credincioşi la proscomidie,'” îngerul Domnului coboară din cer, preia aceste 
pomeniri şi le depune în faţa tronului lui Dumnezeu ca rugăciune pentru cei ce 
au fost pomeniţi.” 


4. Există un motiv pentru care cuvintele predicatorilor rămân în general fără 
rezultat. Referitor la acest subiect, Bătrânul Amfilohie sublinia: “În zilele 
noastre, cuvintele predicatorilor sunt ca esența de terebentină aruncată pe foc. 
Poporul sărac şi neştiutor n-ascultă. EI vrea să vadă fapte şi o viaţă plină de 
milă creştină. EI vrea să fie compătimit frățeşte. Numai prin dragoste, prin fapte 
de milostenie, îi vom strânge pe frații noştri în jurul lui Hristos.” 


5. Un episcop se plângea că predica sa înflăcărată nu dădea roade. Bătrânul 
Ieronim i-a zis: “Nu-i suficient ca vânătorul să fie un excepţional trăgător la 
țintă. El mai trebuie să-şi încarce arma nu numai cu praf de puşcă, ci şi cu 
plumb! Învață întâi prin exemplul tău, şi tu vei vedea apoi că predica ta dă 
roade!” Altă dată, el sublinia: “Când predicatorul n-a făcut experienţa celor 
propovăduite, n-a fost format, cum îi va putea forma pe alții? Mai bine înveți 
prin fapte decât prin cuvinte!” 


6. Bătrânul Epifanie zicea: “Preoţia este un mare dar făcut oamenilor de 
Dumnezeu.” 


7. Unui arhimandrit, care era nefericit pentru că n-a devenit episcop, acelaşi 
Bătrân i-a zis: “Lucrul acesta mi se pare o hulă. Dacă mâinile tale murdare pot 
lua pâinea şi vinul şi, prin invocarea Duhului Sfânt, le prefac în Trupul şi 


15 La proscomidie (pregătirea darurilor pentru Euharistie), preotul scoate din prescuri părticele pentru Hristos, 
Maica Domnului, sfinţi, ortodocşi vii şi morţi. Părticelele pentru Maica Domnului, sfinţi, vii şi morți sunt puse în 
potir după împărtăşire şi simbolizează comuniunea sfinţilor. 

Sângele lui Hristos; dacă ai primit puterea să-i faci, prin Botez, pe urmaşii lui 
Adam participanţi la Crucea şi Învierea Domnului; dacă ţi s-a dat puterea de a-ţi 
pune epitrahilul şi mâinile pe capul celui mai mare păcătos al pământului şi 
acela să iasă de la spovedanie cu sufletul curat, cum cutezi să te simţi nefericit? 
Pentru că nu porți mitră? Dumnezeu să aibă milă de noi!” 


Apărând cu zel haina preoțească, Bătrânul Epifanie zicea: “Preotul este 
întruparea absolutului, expresia veşniciei, expresia temeiniciei şi neclătinării, 
crainicul Cerului, chipul nestricăciuniui, îndrumătorul înspre eternitate. 
Înfăţişarea lui rămâne aceeaşi de-a lungul veacurilor, ca aducere aminte şi 
simbol a adevărurilor veşnice şi neschimbabile pe care le reprezintă!” 


“Reverenda, zicea Bătrânul Amfilohie, este stindardul Bisericii lui Hristos. De 
aceea, noi care o purtăm, trebuie să ne sforțăm s-o onorăm printr-o viaţă sfântă, 
pentru ca şi cei ce n-o poartă s-o onoreze şi s-o respecte”. 


10. Bătrânul Filotei vorbea cu căldură despre ţinuta preoțească: “Eu sunt fericit de 

a purta reverenda şi o consider mai prețioasă şi mai nobilă decât orice haină, 
chiar decât purpura regală! Mă simt nevrednic de a purta o haină la fel de 
simplă, onorabilă şi sfântă, ca a milioanelor de călugări, martiri, mărturisitori şi 
sfinți, care au cinstit-o. Sunt îndurerat gândindu-mă la clericii care n-o mai 
poartă, îşi rad barba, şi-i deplâng.” 


Epifanie, Bătrânul din Athena, era un exemplu luminos de preot total dăruit 
slujirii. Redăm câteva din cuvintele referitoare la clerici: “Cu toate că nu provin 
dintr-o familie săracă, n-am nimic; nici măcar o palmă de pământ. N-am nici o 
avere mobilă sau imobilă, decât veşmintele simple şi modeste, reverenda şi 
cărțile. Până-n ziua de astăzi, Domnul mi-a ajutat să nu primesc nici daruri, nici 
salar, nici recompensă pentru vreo slujbă.” “Să nu uităm, fie că suntem preoţi 
căsătoriţi sau celibatari, suntem reprezentanţii lui lisus Cel blând şi smerit cu 
inima. Am fost chemaţi să sporim în smerenie şi nu pentru a ne certa în altar 
pentru întâietate.” “Clericii, mai ales cei celibatari, trebuie recrutați dintre 
bărbaţii maturi, cu o educaţie excelentă , cu o evlavie profundă, cu o moralitate 
ireproşabilă, cu un caracter ferm, şi care au dobândit o formare deplină, la care 
se ajunge prin muncă şi sudoare, prin rugăciune şi meditaţie, prin post şi 
priveghere, prin sărăcie de bună voie şi suferință, şi prin o seamă de renunţări. 
Căci asceza nu este privilegiul şi datoria doar a călugărilor, ci a fiecărui 
credincios, a clericilor şi în special a celor celibatari. Biserica Ortodoxă este 
profund ascetică, şi cei ce nu iubesc asceza şi sunt prieteni cu comoditatea şi cu 
confortul n-au loc în ea.” 


12. Bătrânul Daniel rezuma astfel calitățile duhovnicului: “EI trebuie, în primul 


rând, să aibă o binecuvântată indulgență faţă de păcătoşi şi să manifeste o mare 
dragoste. In al doilea rând, trebuie să fie discret şi să prefere mai bine moartea 

decât să dezvăluie păcatul penitentului. În al treilea rând, el trebuie să fie 
călăuzit de virtutea dreptei judecăţi.” 


13. Un bun duhovnic compătimeşte cu penitenţii. Bătrânul lacob îşi mărturisea 
astfel propria sa suferință: “Eu compătimesc dimpreună cu penitentul pe care-l 
spovedesc, eu sufăr împreună cu el. Eu sufăr şi plâng pentru el. Îl rog pe Sfântul 
David,” după spovedanie, să uit ce nu-i necesar şi să-mi amintesc ceea pentru 
care trebuie să mă rog. Eu mă rog pentru penitenţii mei, mă neliniştesc pentru ei 
şi aştept să revină la spovedanie.” 


14. Bătrânul Filotei, duhovnic cu multă experiență, zicea: “Mărturisesc că adesea, 
după ce am spovedit toată ziua şi bune ore din noapte, în marile oraşe mai ales, 
dar şi în sate, mă simţeam atât de epuizat încât cădeam ca mort pe pat, crezând 
că nu mă voi mai ridica, că voi muri sau voi rămâne mai multe zile bolnav, 
imobil şi inactiv. Dar dimineaţa, când mă trezeam, mă simţeam proaspăt şi bine 
dispus.” 


15. Bătrânul Epifanie zicea: “Nu este mai mare bucurie pentru mine decât a 
rămâne ore întregi pe scaunul de spovedanie pentru a-i împăca pe oameni cu 
Dumnezeu.” 


16. Bătrânul Filotei vorbea astfel despre sarcina de duhovnic: “Faţă de generația 
noastră pervertită, duhovnicul trebuie să uzeze de iconomie, ” căci dacă el 
uzează de rigoare, nici un penitent nu poate fi găsit vrednic de a se cumineca, 
sau foarte puţini. O prudență absolută şi un mare discernământ sunt necesare 
duhovnicului. El trebuie, de asemenea, să se roage cu căldură lui Dumnezeu, 
Tatăl nostru Cel ceresc, să-l lumineze asupra felului în care să uzeze de 
iconomie.” 


17. Duhovnicul trebuie să aibă o mare experienţă pentru a-i putea întâmpina pe 
oameni cu sensibilitate pastorală. Bătrânul Porfirie, care a devenit duhovnic la 
21 de ani, mărturisea următoarele: “La început n-aveam experienţă şi dădeam 
canoane severe, călugărilor şi laicilor care veneau să se spovedească mie, şi un 
mare număr dintre ei reveneau să mă vadă după puţin timp, pentru a-mi spune 
că nu pot împlini canonul ce li l-am dat. Am înţeles că datorită lipsei mele de 
experiență canoanele ce le dădeam erau prea severe”. Altă dată zicea: “Când 
sunt în post, îl înțeleg mai bine pe penitent.” 


18. Referitor la principiul iconomiei pe care duhovnicul trebuie să-l aplice, 
Bătrânul Daniel sfătuia astfel: “Pentru a fi în siguranță, părinte duhovnic, nu fi 
prea indulgent în aplicarea canoanelor dar nici prea aspru, căci vei îndepărta 
penitenţii de pocăință. Cazurile şi păcatele vrednice de iconomie Judecă-le cu 


14 Sfântul David ( 1991), întemeietorul mănăstirii 
15 Iconomia constă în adaptarea sfintelor canoane şi a regulilor disciplinare la starea duhovnicească, fizică şi psihică 
a fiecărui penitent. 

mare discernământ şi funcție de principiul iconomiei. Dar pentru păcatele care 
nu sunt vrednice de iconomie fii riguros, pentru a nu trebui să te justifici în ziua 
Judecăţii”. 


19. Bătrânul Ironim spunea că cea mai deplorabilă boală a preoților este iubirea de 
arginți: “Vai de preotul care devine lacom, căci va cădea şi-n alte numeroase 
patimi.” Şi îi dădea aceste sfaturi practice unui tânăr preot: “Când ieşi din casă 
şi mergi pe stradă, oriunde ai merge, să ştii următoarele: lumea observă cum 
merge preotul, cum vorbeşte şi cum se comportă. Mergi normal. Nu balansa 
braţele. Poartă o rasă lungă, cum se cuvine, cu mâneci largi. Mergi cu atenţie, 
ca un creştin, şi nu cu un aer frivol ca oamenii din lume”. 


20. Bătrânul loil le zicea copiilor săi duhovniceşti: “Voi aveţi un mare dar de la 
Dumnezeu: mă găsiți când voiţi şi eu sunt gata să vă ascult cu gingăşie şi 
dragoste. Mă aveţi în buzunarul vostru! Numai după ce voi muri veţi înţelege ce 
vă spun acum!” 


21. Amfilohie, Bătrânul din Patmos, avea obiceiul de a zice: “Eu mă asemăn cu un 
arbore bătrân la umbra căruia oile blânde a lui Hristos îşi găsesc plăcerea de a 
se adăposti în zilele calde de vară, iar păsările mici să se aşeze pe ramurile lui. 
Toate îl roagă pe bătrânul arbore să trăiască, pentru a profita de bucuria lui. În 
acelaşi timp rădăcinile lui slăbesc puţin câte puţin. O iarnă grea va veni, un vânt 
puternic îl va dezrădăcina, şi va fi bun doar de foc. Pentru moment bătrânul 
arbore le mulţumeşte oilor şi păsărilor care-i ţin companie în singurătatea sa”. 
Altă dată, îşi exprima aşa dragostea pentru fiii săi duhovniceşti: “Fără voi, 
copiii mei, nu vreau Raiul!” 


22. Următoarele cuvinte ale Bătrânului Epifanie merită să fie citate: “Inima mea n- 
are decât intrări, n-are ieşiri! Cel ce intră în inima mea rămâne acolo. Orice ar 
face, eu îl iubesc la fel ca atunci când a intrat prima dată în inima mea. Eu mă 
rog pentru el şi-i cer mântuirea”. “Cea mai teribilă suferință pentru mine este de 
a şti că am rănit o persoană iubită”. “Eu vreau ca cei ce sunt aproape de mine să 
se simtă în largul lor şi nu în apăsare. Nu chem pe nimeni, nu rețin pe nimeni, 
nu izgonesc pe nimeni. Cine vrea, să vină! Cine vrea, să rămână! Cine vrea, să 
plece! Nu socot pe nimeni ucenic sau slujitor”: “Am renunţat la toate 
posibilităţile înainte de a le avea: am renunțat la calitatea de profesor 
universitar, la locul de secretar al Arhiepiscopului sau al Sfântului Sinod, la 
demnitatea de superior al unei frăţii apostolice, la postul de paroh al unei mari 
biserici, la slujirea de episcop. Am un singur patrafir pentru a spovedi sufletele, 
şi nimic altceva!” 


23. Bătrânul Iosif îi scria unuia dintre fiu săi duhovniceşti: “Dorinţa mea, focul 
inimii mele, dragostea dumnezeiască care-mi aprinde fără încetare lăuntrul, este 
ca sufletele să fie salvate şi oferite Domnului nostru lisus ca jertfe 
duhovniceşti”. Pentru lucrul acesta el se ruga mult, văzând că învăţăturile pe 

care le dăm altora nu dau întotdeauna rezultate şi nu schimbă decât rareori 
caracterul şi felul de a trăi a celor ce le ascultă. Marele isihart sublinia: “Dacă 
harul lui Dumnezeu nu-l limpezeşte pe om, oricâte cuvinte i-ai spune, nu va 
trage nici un folos. Le ascultă un moment şi, puțin după aceea, se va întoarce 
captivat fund de patimile sale. Dar dacă harul lucrează în acelaşi timp cu 
cuvântul, funcție de dispoziţia interioară a omului, o schimbare se va produce 
imediat. Din acest moment viaţa lui se va schimba. Lucrul acesta se întâmplă cu 
cei ce n-au urechile şi conştiinţa împietrite. Dimpotrivă, celor ce aud ce e bine, 
dar neascultători rămân în voia lor cea rea, le poți vorbi o zi şi o noapte, 
umplându-le urechile cu toată înțelepciunea Părinților, făcând minuni în fața 
ochilor lor şi vărsând asupra lor Nilul întreg, nu vor primi nici o picătură de 
apă! Vor, în acelaşi timp, să vină la sihăstria mea pentru a vorbi şi a-şi petrece 
timpul cu nădejdea să scape de acedie. Din acest motiv eu închid poarta, nu 
deschid nimănui şi mă folosesc de isihie şi de rugăciunea lui lisus”. 


24. Bătrânul lacob supunea: “Când am îmbrăcat reverenda, toți am avut dorinţa de 
a ne sfinți. Trebuie să fim atenţi. Căci cinstea din partea lumii, mândria şi slava 
deşartă ne pot face să ne pierdem sufletul în loc de a ne sfinți”. 


25. Lumea zace în rele, dar acest lucru nu trebuie să ne descurajeze. Bătrânul 
leronim sublinia: “Dacă sunt mii de orbi şi unul care vede, acesta îi poate 
călăuzi pe toţi, ca să nu se rătăcească”. 


26. Într-una din ultimele sale zile de viață, Bătrânul Antim le destăinuiau 
călugăriţelor sale: “Aş vrea să am puterea de a face bine aproapelui, dar nu pot. 
Mă rog doar şi suspin către Domnul să mă ţină în viață atâtea zile, cât va vrea şi 
să-mi dea harul Său, pentru a le putea da câteva lucruri celor care se apropie de 
mine: o cruce, un sfat, o mângâiere, o rugăciune... Oricine se află aproape de 
mine este prietenul meu, fie că-i evreu, musulman sau altceva, şi doresc ca 
Domnul să mă arate vrednic de a face câteva lucruri pentru ei şi ai ajuta, cum 
am făcut toți aceşti ani”. El avea, bineînțeles, aceeaşi dragoste pentru 
călugărițele sale, fiicele sale duhovniceşti: “Eu sunt părintele vostru, le spunea 
el, şi cu toată bătrânețea mea, n-am încetat de a întinde peste voi haina gingăşiei 
mele părinteşti. Mă silesc, în plus, de a vă planta mici copaci, de a zidi, de a 
face tot ce pot pentru ca voi să fiți liniştiţi, ca voi să trăiţi în pace, apărate de 
toate relele, şi ca voi să nu plângeți, să nu vă tânguiţi şi să nu suferiți când mă 
veți pierde”. 


27. Bătrânul Porfirie zicea: “Dacă eu sunt în relaţii reci cu episcopul, dacă 
episcopul este supărat pe mine, rugăciunea mea nu atinge cerul”. Şi făcea 
această confidenţă: “Pentru a mă ajuta să-mi fac mai bine misiunea şi a conduce 
cât mai multă lume spre EI, Dumnezeul nostru Sfânt mi-a acordat harisma de a 
vedea'“ un pic mai mulţi ca alţii”. 


16 Bătrânul Porfiei avea harisma clarviziunii duhovniceşti 

28. Adresându-se fulor săi duhovniceşti, acelaşi Bătrân, zicea următoarele referitor 
la sfaturile ce le da: “Nu descoperiţi altora ce vă spun, căci cuvintele mele sunt 
remediul specific vouă, sunt pentru cazul vostru. Remedii identice aplicate altor 
persoane, chiar dacă prezintă simptome identice, nu vor da aceleaşi rezultate 
bune!” 


29. Sfinţii Bătrâni reuneau viaţa mistică cu apostolatul. Bătrânul Amfilohie spunea 
în felu-i caracteristic: “Eu nu fac decât să semăn sămânţa monahismului şi 
apostolatului, fără nici o artă. Eu Îl rog pe Dumnezeu să trimită inginerul 
agronom competent pentru a cultiva ştiinţific ceea ce eu am semănat, fără ca eu 
însumi să cunosc arta culturii duhovniceşti. Văd că acum Dumnezeu face din 
Patmos un loc potrivit pentru un aeroport spiritual”. Şi adăuga: “Voci dezolante 
se aud din profunzimile Africii cerându-ne lumina creştinismului şi călăuzirea 
duhovnicească pentru a înainta pe drumul sfânt al Golgotei. Noi n-avem dreptul 
să ne facem urechile surde. Trebuie să întindem braţele spre frații noştri care 
sunt atât de obosiţi şi se află departe de Biserica Ortodoxă. De aici încolo, deci, 
să punem în funcție centrala de energie atomică duhovnicească!” 


30. Bătrânul Amfilohie sugera câteva lucruri originale şi foarte importante pentru 
drumul spiritual al tuturor credincioşilor, mai ales al păcătoşilor: “Trebuie ca în 
toată Grecia să se creeze spitale duhovniceşti pentru păcătoşi, spitale în care ei 
să poată sta două-trei luni, în funcție de rănile lor. Şi după ce vor dobândi 
principii de viaţă creştină, se vor întoarce acasă cu obiceiurile bune câştigate în 
aceste aşezăminte duhovniceşti”. 


31. În 1879 Sfântul Sinod l-a condamnat la exil în Mănăstirea Paloiokastrita din 
Corfu, pe nedrept, pe Bătrânul Eusebiu. De acolo el comunica, prin scrisori, cu 
fiii săi duhovniceşti. În una din scrisorile sale, el scrie: “Dacă aş fi liber, aş vrea 
mult să colind oraşele şi satele pentru a învăţa, mângâia şi sfătui pe frații mei 
care suferă şi să le transmit adevărurile preţioase şi salvatoare pe care cu le 
cunosc, prin harul lui Dumnezeu”. 


32. Bătrânul Daniel constata cu zece ani mai înainte ce se petrece acum: “Vedem 
cu mare tristețe că în facultățile de teologie se disting puţin luminile încercate 
ale Bisericii. De ce? Pentru că cei mai mulţi vor să cunoască intelectual doctrina 
şi nu se preocupă de exercitarea virtuţii nici a filozofiei cele după Dumnezeu, 
care sfinţeşte sufletul. Ei încearcă doar să-şi satisfacă misiunea lor înaltă printr- 
o înțelepciune exterioară şi de aceea eşuează”. Şi completa: “Părinții mari şi 
dascălii Bisericii s-au ridicat deasupra lucrurilor pământeşti cu ajutorul a două 
aripi: educația şi viaţa virtuoasă. Şi ei au fost iniţiaţi în tainele supranaturale a 
sfintei teologii. Aşa îşi ocroteau ei oile duhovniceşti în Hristos de rătăcirile 
eretice”. 


XV. Monahismul 

Bătrânul Gavrul, călugăr din Muntele Athos, zicea: “Monahismul este, în 
primul rând, o metodă de descoperire a patimilor ascunse. Apoi el pune în 
lucrare o terapie duhovnicească. În sfârşit, el cultivă virtuțile şi asigură sfinţirea 
sufletului”. 


Bătrânul Daniel din Katounakia descrie calea monahală succint, dar cuprinzător 
în acelaşi timp: “Cel ce a dorit cu ardoare viaţa monahală şi care, stăpânit de 
dorul lui Dumnezeu, a decis să urmeze această cale, când constată că prilejurile 
de păcătuire îl împiedică în lume să ducă o viaţă evanghelică şi să-şi păzească 
sufletul în asemănare intactă cu Dumnezeu, se îndepărtează de lume şi de 
lucrurile din lume: renunță, după porunca Domnului, la tatăl şi mama sa, la 
frați, la rude, şi la toate plăcerile din lume, singura ţintă fiind să-l placă 
Domnului. Socotind că viața mănăstirească ne învaţă calea strâmtă şi cu scârbe, 
adică rugăciunea, postul, privegherea şi renunţarea la felul de a gând din lume, 
el renunţă la bunurile şi bogăţiile sale, respinge cu bărbăţie toate plăcerile lumii, 
voia sa proprie şi judecata sa, se aşează într-o mănăstire din Sfântul Munte, într- 
un schit, într-o chilie sau în pustie, şi se supune de bună voie şi cu dragoste de 
Dumnezeu, fără nici o ţintă materială. Şi acolo, se va ruga după rânduielile 
monahale”. 


“Pentru a savura bucuria vieții călugăreşti şi duhovniceşti, zicea Bătrânul 
Amfilohie din Patmos, tu trebuie să cultivi din toată inima rugăciunea, răbdarea 
şi liniştea. Fără rugăciune, nu-i uşor să ai răbdare şi să-ţi păstrezi liniştea. Prin 
harul lui Dumnezeu, toată viața mea am practicat aceste virtuţi”. 


Bătrânul Antim se adresa astfel comunității sale: “Eu compar ambianța 
mănăstirii, mulțimea fraților, cu florile, cu pomii, cu fructele, cu un stup. 
Albinele sunt insecte lăudabile şi utile tuturor, căci ele lucrează ziua şi noaptea 
pentru aproapele lor. Ele formează o mănăstire în care domneşte ordinea: ele au 
o stareță şi toate sunt la dispoziţia ei. În scurt, ele au un sistem de mănăstire de 
obşte. Ele aleargă după flori care sunt departe, aleargă după pomi: una aduce 
miere, alta apă, alta argila necesară la construcția casei lor. Şi acolo, în 
interiorul stupului lor, ele se înmulţesc şi dau viaţă”. 


Bătrânul lacob le sfătuia pe călugărițele sale ca mănăstirea lor să fie mereu 
deschisă, căci “este nedrept ca pelerinii să aştepte afară de mănăstire în frig, în 
ploaie sau în soarele torid. Aceasta este milostenia: călugărul trebuie să se 
jertfească. Mănăstirea nu ne aparține: noi suntem oaspeţii mănăstirii Sfântului 
David. Noi suntem locatari şi geranţi. Tot aparține Sfântului, chiar hainele şi 
hrana noastră. Singurul lucru pe care noi l-am adus în mănăstire sunt păcatele 
noastre, pe care încă le plângem”. 


Călugării sunt santinele Bisericii. Bătrânul Amfilohie zicea: “Acolo unde nu 
există monahism ortodox, nu există Biserică, precum nu există ţară fără armată 

şi oraş bine administrat fără jandarmi! Călugării păzesc graniţele Bisericii şi le 
apără împotriva vrăjmaşilor ei, care, în epoca noastră materialistă, se năpustesc 
ca nişte lupi asupra ei pentru a o sfâşia”. Altă dată, Bătrânul explica: “În 
mănăstire, unii sunt trimişi de Dumnezeu şi alții de diavolul. Dumnezeu îi 
trimite pe unii pentru a întări mănăstirea, diavolul îi trimite pe alții pentru a o 
distruge”. 


7. “Viaţa monahală, zicea Bătrânul Ioil, este un martiriu nevăzut şi plin de har. 
Fiecare suflet consacrat se supune de bună voie martiriului continuu de a 
renunța la plăcerile pământeşti şi la desfătănile trupeşti. Semnul după care se 
recunosc călugării autentici, care se luptă cu o reală bărbăție pentru mântuire, 
este acela că trăiesc în anonimat, dispersându-se de bună voie în anonimatul 
monastic şi ascunzându-şi viaţa întreagă în sânul smereniei lui Hristos”. 


8. Bătrânul Ieronim scria într-o scrisoare: “Viaţa călugărească este un pom roditor, 
a căruri rădăcină este dragostea şi care este udat cu lacrimile pocăinței”. 


9. Bătrânul Gavriil zicea: “Călugării adevărați sunt virtuoşi, smeriţi cu gândul şi 
lucrând în tăcere mierea faptelor bune. Fără a deranja pe nimeni, se mulţumesc 
cu modestele meşteşuguri manuale şi dăruiesc chiar şi săracilor puţinul pe care- 
| au”. “Sărăcia este însoțitoarea călugărilor buni şi semnul exterior după care se 
recunosc asceţii plini de virtuţi. Astăzi mai există în schiturile şi smeritele 
colibe din Athos suflete iubitoare de Dumnezeu, care îmbrățișează sărăcia de 
bună voie pentru a se îmbogăţi pe plan duhovnicesc şi împart cu bucurie pâinea 
lor cu cei săraci”. 


10. Următoarea experiență duhovnicească a Bătrânului Porfirie merită citată: 
“Când am devenit călugăr, m-am simţit bine; am devenit foarte puternic chiar şi 
fizic. Dacă înainte eram bolnăvicios, sănătatea mea s-a îmbunătățit prin 
rezistența la muncă şi prin curaj. Mai ales, mă simţeam veşnic. Biserica este o 
taină. Cel ce intră în Biserică nu mai moare, este salvat, este veşnic. Eu m-am 
simţit, deci, veşnic şi nemuritor. După ce am devenit călugăr, credeam că 
moartea nu există. Această convingere mă stăpâneşte”. Uneori el zicea: “Asceza 
ortodoxă nu-i făcută numai pentru călugări, ci şi pentru laici! Rugăciunea 
liturgică, slujbele lungi şi lauda lui Dumnezeu în duh de dragoste sunt o mare 
binecuvântare. Sufletele sunt robite de patimi şi găsesc izbăvire în dragostea lui 
Hristos. Mi se pare foarte plăcută retragerea în Sfântul Munte, în schitul unde 
am început viața călugărească, şi să-L laud pe Dumnezeu în singurătate”. 


11. Bătrânul losif Isihastrul le scria fiilor săi duhovniceşti: “Eu trăiesc momentan 
într-o grotă şi mă bucur de o linişte minunată. Sunt omul cel mai fericit din 
lume, căci trăiesc fără griji şi primesc necontenit mierea isihiei. Când harul lui 
Dumnezeu se îndepărtează puţin, isihia vine ca un alt har şi mă hrăneşte pe 
pieptul său. Suferințele şi greutăţile vieţii active şi plină de ispite se par 

neînsemnate. Aici, jos, până la cea din urmă suflare, încercările şi bucuriile sunt 
întotdeauna amestecate”. 


12. Bătrânul lacob zicea: “Acesta nu-i un loc care sfințește, ci-i un mod de viaţă. 
Putem trăi în Sfântul Munte şi să gândim ca-n lume şi, invers, ne putem găsi 
fizic aici şi să gândim ca-n Sfântul Munte. Pentru adevăratul călugăr, oriunde s- 
ar găsi, este Sfântul Munte!” 


13. Bătrânul Epifanie îşi învăţa astfel călugării: “N-am venit în mănăstire pentru 
rucodelie, nici pentru grădini, nici pentru construcții! Căci ne putem mântui fără 
aceste lucruri. Noi am venit în mănăstire pentru a ne mântui. Şi pentru aceea, 
trebuie să ne petrecem zilele fără păcate, în linişte şi rugăciune”. 


XVI. Încercări şi ispite 


1. La întrebarea: “De ce îngăduie Dumnezeu ca oamenii drepți şi virtuoşi să sufere 
de boli grele?”, Bătrânul Epifanie răspundea: “Pentru a se curăți de micile 
rădăcini ale patimilor şi pentru a primi o coroană mai mare în cer. Dacă 
Dumnezeu a îngăduit ca Fiul Său prea-iubit să sufere şi să moară pe Cruce, ce- 
am putea zice noi oamenii care, oricât de sfinți am fi, avem povara şi 
întinăciunea păcatelor?” Bătrânul adăuga câteva lucruri importante şi utile 
pentru toţi: “Suferințele ne purifică. Omul este cu adevărat el însuşi în suferinţă; 
în bucurie se schimbă, devine altul. Dar în suferinţă, el devine realmente el 
însuşi: se apropie de Dumnezeu, îşi resimte slăbiciunea sa. În glorie şi bucurie 
se crede buricul lumii, centrul universului, dacă vreţi. Eu şi nu altul! În mijlocul 
suferințelor şi chinurilor, dimpotrivă, îşi dă seama că este o furnică neînsemnată 
în univers, că depinde absolut de Creator, şi Îi cere ajutorul şi ocrotirea. Noi toţi 
care am trecut prin suferințe sufleteşti şi trupeşti, ştim bine că nu ne-am rugat 
niciodată aşa bine ca şi când zăceam pe patul suferințelor sau când eram 
încercați în sufletul nostru. Dimpotrivă, cânt totul merge bine, uităm de 
rugăciune, de post, şi de multe alte lucruri. lată de ce îngăduie Dumnezeu 
suferința”. 


2. Bătrânul loil din Kalamata definea astfel sensul suferințelor: “Necazurile 
îngăduite de Dumnezeu au ca ţintă curățirea celor drepți pe pământ şi 
răsplătirea lor în cer. În actuala viață, curățirea omului prin necazuri este 
evidentă: fără suferințe omul nu se poate curăţi. Necazurile smeresc, detaşează 
de lucrurile lumegşti; întăresc caracterul, purifică gândurile şi oferă o adecvată 
slavă, celor ce le suportă. Când cel drept este bolnav, el se ridică cu uşurinţă 
spre cer; dacă este calomniat, el se detaşează foarte uşor de creaturi şi-L caută 
pe Hristos, Mântuitorul său. Când are probleme băneşti, devine foarte smerit şi 
se roagă lui Dumnezeu cu mai multă fervoare. Omul este asemenea unei 
marmore frumoase, care are nevoie de a fi cioplită de sculptor pentru a deveni 
statuie: are nevoie de a fi cioplită cu dalta necazurilor trimise de Dumnezeu”. 

Bătrânul Eusebiu zicea: “Toţi ar trebui să ştie să Dumnezeu nu îngăduie 
încercări mai mari decât pot fi suportate, şi gândul acesta le va da curaj. Această 
certitudine le va da putere, îndurând cu curaj necazurile, căci ea le va inspira 
convingerea că Dumnezeu îngăduie încercările din dragoste, că EI îi va izbăvi 
şi-l va face să se folosească mult de ele”. 


Bătrânul Ieronim spunea despre suferință: “Îi mulţumesc lui Hristos când îmi dă 
ocazia să sufăr. Atunci îmi aduc aminte de suferinţele pe care EI le-a îndurat 
pentru noi şi uit de ale mele. Suferințele şi chinurile sunt lucruri minunate şi 
profitabile. Eu consider suferința ca un dar a lui Dumnezeu. Mulţi L-au 
cunoscut pe Dumnezeu trecând prin suferinţe”. 


Suferinţa cere răbdare pentru a produce roade duhovniceşti. Bătrânul Porfirie 
sublinia: “Bolile ne sunt folositoare când le suportăm fără cârtire, rugându-L pe 
Dumnezeu să ne ierte păcatele şi preamărindu-l Numele”. 


Bătrânul losif îi sfătuia astfel pe fiii săi duhovniceşti: “Nu vă temeţi de boli, 
chiar dacă veţi suferi toată viaţa! Dacă Dumnezeu este prezent peste tot, de ce 
vă tulburaţi? «În EI trăim şi ne mişcăm şi suntem» (Fapte 17, 28). Noi suferim 
între braţele Sale. Noi respirăm în Dumnezeu, ne îmbrăcăm în Dumnezeu. Îl 
pipăim pe Dumnezeu, Îl mâncăm tainic pe Dumnezeu. Ori încotro ne-am 
întoarce, oriunde am privi, Dumnezeu este acolo: în Cer, pe pământ, în 
adâncimi, în păduri, în pietre, în sufletul şi în inima noastră. Oare nu vede EI că 
sunteţi bolnavi, că suferiţi? Încredinţaţi-I Lui suferinţele şi veţi găsi mângâiere 
şi tămăduirea sufletului şi trupului”. 


Bătrânul Eusebiu, scriindu-le fraților săi duhovniceşti, îi învăţa cum să înfrunte 
ispitele: “Eu ştiu că suferinţele şi ispitele nu vă vor lipsi niciodată. Ispitele, 
chinurile, suferințele, bolile şi sărăcia contribuie la reînnoirea şi îmbunătăţirea 
duhovnicească a celor ce vor să-l placă lui Dumnezeu. Cu ajutorul harului lui 
Dumnezeu, suportaţi-le cu răbdare şi curaj!” 


XVII. Căsătoria şi educarea copiilor 


Bătrânul Filotei îi scria unuia dintre fiii săi duhovniceşti: “Referitor la felul 
vieții pe care să o alegi, dacă trebuie să te însori sau nu, este treaba lui 
Dumnezeu. Căci, adesea, unele sunt planurile omului, şi altceva porunceşte 
Dumnezeu. Căsătoria este un lucru bun, celibatul la fel. Fecioria este mai bună 
şi superioară, căci cel necăsătorit se îngrijeşte cum să placă lui Dumnezeu, în 
timp ce omul însurat are grijă cum să placă femei şi lumii. Dumnezeu nu 
forțează pe nimeni nici la căsătorie nici la celibat. Omul însuşi trebuie să aleagă 
una sau alta. Dacă şovăie, să-L roage pe Dumnezeu cu căldură, cu frângerea 
inimii ŞI cu evlavie, şi 1 se va descoperi la ce fel de viaţă este chemat”. 

Referitor la fericirea din căsătorie, Bătrânul Porfirie spunea: “Fericirea este 
posibilă, dar cu condiţia ca soția să fi dobândit o bogăţie duhovnicească, 
iubindu-L pe Hristos şi păzind poruncile Sale. Atunci, cei doi se vor iubi cu 
adevărat şi vor fi fericiți. Altfel, vor fi duhovniceşte săraci, nu se vor putea iubi 
şi vor avea probleme drăceşti, care îi vor face nefericiți”. 


Bătrânul lacob zicea: “Mama mea avea un suflet de călugăriță. Datorită 
constituției mele bolnăvicioase, mă supranumea «păsărică de toamnă».” 


Bătrânul leronim îi spunea uneia dintre fiicele sale duhovniceşti care se 
căsătorise: “Tu gândeai că vei fi fericită căsătorindu-te şi constaţi acum că nu 
eşti! Cauţi mereu altceva pentru a-ţi mângâia sufletul, adică aspiri spre cele 
duhovniceşti. S-a întâmplat ca la pescuit; într-o plasă mare sunt mici fărâme de 
hrană, de momeală, şi peştii se aruncă pentru a mânca: intră în plasă şi nu mai 
pot ieşi. Îşi spun atunci: de ce ne-am lăsat păcăliţi şi acum suntem prizonieri? 
Ce şansă au cei de afară! ar peştii care sunt în afara plasei zic: ce şansă pentru 
cei dinlăuntru: ei au ce mânca! La fel oamenii căsătoriţi îi laudă pe celibatari, 
iar celibatarii îi invidiază pe cei căsătoriți. Nici unii nu trebuie să regrete starea 
în care se află, pe care o iubeşte, ci toți trebuie să-şi trăiască corect vocația.” 


Într-o altă asemenea situaţie, acelaşi Bătrân sublinia: “Nu regreta că te-ai 
căsătorit. Monahismul este frumos şi sublim, căci monahii au aripi şi se ridică 
spre Cer, pe când cei căsătoriți umblă pe pământ. Cerul este frumos, dar nu fără 
pericole: dacă o să cazi de sus, de răneşti; dacă o să cazi umblând pe pământ n-o 
să te răneşti, şi te vei ridica uşor!” 


Bătrânul Epifanie, duhovnic cu multă experiență, spunea referitor la relaţiile 
conjugale: “Abstinenţa în căsătorie, practicată exclusiv din dragoste de 
Dumnezeu, este un lucru excelent. Când soții au relaţii conjugale pentru a naşte 
copii, primesc nota «foarte bine»; când se abţin doar pentru a evita naşterea de 
Copii, primesc nota «bine». Aceste note sunt pentru cei ce depăşesc 
mediocritatea. Nota excepţional o primesc cei ce fac abstinenţă din dragoste de 
Dumnezeu, cu condiția ca decizia să o ia amândoi şi niciodată unul singur. 
Dacă o ia unul singur, este păcat”. 


Cuvintele Bătrânului Epifanie merită atenție: “Celibatarul are drepturi şi 
obligaţii. Cine se însoară are mai puține drepturi şi multe obligații. lar când are 
copii, nu mai are drepturi decât obligații. De ce au roțile maşinilor cauciucuri şi 
camere cu aer? Pentru că, amortizând şi luând forma gropilor de pe drum, 
camerele fac să se depăşească obstacolele. Dacă roțile ar fi rigide, maşinile n-ar 
putea merge; repede s-ar defecta datorită vibraţiilor şi asperităților pământului. 
Asemenea «amortizări» sunt necesare în cadrul familiei: ele îngăduie depăşirea 
multor probleme şi asigură un progres duhovnicesc constant.” 

8. Bătrânul Porfirie 1-a spus unuia care se temea să nu nimerească, căsătorindu-se, 
peste o femeie rea: “O femeie rea poate fi pentru tine ocazia de a dobândi 
Raiul!” 


9. Bătrânul leronim îi dădea următoarele sfaturi unei femei căsătorită: “Ascultă-ţi 
bărbatul, respectă-l şi ai o bună impresie despre el. Încercat a fost destul. Nu-i 
cere nimic. Dumnezeu ţi-a dat copii ca nişte îngeri. Voi veni să văd ce faci cu 
ei! Părinții au o mare răspundere față de copii. Cunosc o femeie care are un 
copil neascultător. Se roagă ziua şi noaptea pentru el. I-am spus: Îi vei prezenta 
lui Dumnezeu, pentru a-ți salva fiul, genunchii tăi bătătoriți! 


10. Când părinţii nu merg la biserică, copilul nu trebuie să le împlinească voia lor 
rea, ci să împlinească poruncile lui Dumnezeu, spunea Bătrânul Eusebie. “Căci 
prima şi cea mai mare dintre porunci, cum ne învață Sfânta Scriptură, este 
dragostea şi ascultarea față de Dumnezeu, care sunt mai presus de dragostea şi 
ascultarea față de tată şi mamă, față de rudenui, faţă de prieteni, şi față de toate 
lucrurile şi interesele pământeşti.” 


11. Bătrânul Filotei învăţa: “Încă din leagăn copii trebuiesc educați de către părinţi. 
Să-i înveţe frica de Dumnezeu, să-i facă să renunţe la dorinţele păcătoase şi la 
lipsurile lor, să nu le facă complimente şi să nu cedeze la voile lor rele şi la 
ambiţii. Ceara, cât este moale, se modelează cum vrei şi primeşte pecetea ce i-o 
imprimi; la fel se întâmplă cu copiii mici. Tot ce scrii pe o coală albă este de 
neşters. La fel sunt şi copiii mici: ce învaţă din copilărie este de neşters şi 
rămâne până la bătrâneţe. Copacul tânăr este îndoit de vânt. Dacă-l susții cu un 
par, se îndreaptă, dar dacă nu-l susții va rămâne pentru totdeauna strâmb. Dacă 
vrei să-l îndrepți, după ce a crescut şi a făcut rădăcină, se va frânge şi se va 
veşteji. Acelaşi lucru se întâmplă cu copiii noştri. Să-i susţinem cu parul 
credinţei şi al fricii de Dumnezeu din copilărie. Să-i înconjurăm cu zidurile 
învățăturilor şi a bunului nostru exemplu, până ce se vor înrădăcina în virtuţi, şi 
atunci nu se vor teme de nici un pericol.” 


12. Sunt foarte interesante următoarele sfaturi pe care Bătrânul Porfirie le dădea 
părinților pentru a-şi educa copiii: “Nu-i forțați pe copii. Ceea ce doriți să le 
spuneţi, spuneţi-le în rugăciune. Copiii nu le vor asculta cu urechile: dar va veni 
harul lui Dumnezeu şi le va clarifica ceea ce am dorit să le spunem. Când doriți 
să le spuneţi câteva lucruri copiilor voştri, încredințați-i Maicii Domnului, şi ea 
va lucra! Rugăciunea voastră va fi pentru copii ca o mângâiere duhovnicească, 
şi aceasta îi va atrage. Adeseori noi căutăm să-i mângâiem pe copii, şi ei simt, 
pe când mângâieri duhovniceşti nu simt niciodată. Părinții a căror copii sunt 
dificili şi se comportă rău nu trebuie să se prindă cu ei, ci cu cel ce se ascunde 
la spatele lor, cu diavolul! Iar cu diavolul nu ne putem bate decât dacă devenim 
sfinți!” 

13. Referitor la educarea copiilor, Bătrânul Eusebiu le spunea părinţilor: “În loc de 
a le vorbi copiilor despre Dumnezeu, mai curând vorbiți-l lui Dumnezeu despre 
copiii voştri. Sufletul adolescentului trece printr-o explozie de libertate, şi 
acceptă cu greu sfaturile. Deci, în loc de a-i da mereu sfaturi şi de a-l pedepsi 
pentru nimicuri, încredinţează-l acest lucru lui Hristos, Maicii Domnului, 
Sfinţilor, şi roagă-i pe ei să-i dea sfaturi copilului vostru. Trataţi-i pe copii ca pe 
nişte mânji: puneţi-le frâul sau lăsaţi-i liberi, după caz. Când mânzul aruncă din 
picioare fără a-i fi slăbit frâul, să-l slăbim, căci altfel se va răni. Dar când este 
calm, să-i strângem din frâu şi-l vom conduce unde dorim. Părinţii trebuie să-şi 
iubească copiii şi să-i considere ca şi copiii lor, şi nu ca idolii lor. Ei trebuie să-i 
iubească aşa cum sunt, şi nu pentru ceea ce ar vrea să fie sau pentru că le 
seamănă!” 


XVIII. Teme diverse 
a) Despre moarte 


1. Bătrânul Filotei spunea că în această viaţă trecătoare omul trece prin diverse 
încercări şi trebuie să-şi întărească credința în Dumnezeu: “Viaţa aceasta 
trecătoare se aseamănă cu o mare şi noi, oamenii, cu nişte vaporaşe. Vapoarele 
care umblă pe mare nu întâlnesc doar calm, ci adesea vânturi puternice şi mari 
furtuni, fiind în pericol. Noi de asemenea, când vâslim pe marea acestei vieți 
trecătoare, întâlnim adesea vânturi puternice şi furtuni mari: certuri, ispite, boli, 
suferințe, chinuri, prigoniri şi pericole diverse. Dar nu trebuie să ne pierdem 
curajul. Să fim veghetori în credinţă. Şi dacă, ca oameni slabi şi cu puţină 
credință, ne pierdem curajul în pericole, să facem ca şi Petru şi să-L chemăm pe 
Hristos: El ne va întinde mâna şi ne va salva. 


2. Bătrânii înfruntau moartea cu mare curaj şi cu o profundă credință în viaţa 
veşnică. Ceea ce spunea Bătrânul Gheorghe, simţindu-şi foarte aproape sfârşitul 
vieţii, este foarte interesant: “Trebuie să plec, este voia lui Dumnezeu să plec, 
căci păcatul s-a înmulțit. Lumea se bălăceşte în mocirla păcatului şi nu-şi dă 
seama. Aceasta mă oboseşte. Trebuie să plec, dar mi-e milă de pomii pe care 1- 
am plantat în grădină, căci sunt încă mici şi slabi. N-au avut timp să crească şi 
să devină arbori cu trunchi puternic şi, la prima bătaie de vânt, se îndoaie. Am 
adunat o turmă de oi; eu le sunt păstorul şi am datoria să le fac să fie aşa cum aş 
vrea. Dar când voi pleca, turma mea se va risipi. O seamă de oi vor rămâne în 
staulul meu, dar destule vor fugi şi se vor rătăci. Oi străine vor veni în staulul 
meu; ele vor fi învăţate de către oile mele credincioase şi nu se vor încovoia 
niciodată. Altă dată el le zicea fiilor săi duhovniceşti: “Nu vă fie teamă, căci, 
toți vom părăsi lumea. Noi suntem călători. Am venit pe pământ pentru a ne 
arăta faptele noastre şi apoi plecăm la cer.” 


3. Bătrânul Daniel zicea despre aducerea aminte de moarte: “Când mă gândesc la 
moarte, calc în picioare mândria mea, înţeleg că sunt nimic; înțeleg că bucuria, 

onoarea, dorințele, sunt deşarte şi singură smerita cunoaştere de mine însumi, 
dragostea față de semeni şi alte sentimente asemănătoare mă vor ajuta în ceasul 
plecării mele. Dar când părăsesc aducerea aminte de moarte, partea rațională, 
partea concupiscibilă şi partea pasională a sufletului meu sunt pline de 
«gânduri» străine şi contradictorii, şi devin de râs pentru oameni şi pentru 
diavoli.” 


.. Unei femei care l-a întrebat dacă-i păcat să-ți doreşti moartea, Bătrânul Ioil i-a 
răspuns: “Dacă doreşti să mori pentru a scăpa de suferință, cu siguranţă este un 
păcat, căci este ca şi cum ai murmura contra lui Dumnezeu, Care îngăduie 
suferințele tale. Dar dacă voieşti să mori pentru a nu mai păcătui şi a nu-L 
supăra pe Dumnezeu prin păcatele tale, nu-i de tot un păcat. Mai mult, dacă 
doreşti să mori pentru că nu mai suporţi să mai fii despărțită de Dumnezeu şi 
doreşti să-L întâlneşti cât mai repede, dorinţa ta este de trei ori binecuvântată!” 


„A fost întrebat Bătrânul Amfilohie dacă se teme de moarte şi el a răspuns: “Nu 
mă tem de moarte, nu pentru faptele mele, ci pentru că cred în mila lui 
Dumnezeu.” 


Bătrânul Amfilohie zicea: “Prin harul lui Dumnezeu, omul a reuşit să urce 
duhovniceşte, se schimbă, devine un alt om, şi frica îl părăseşte. Nu se mai teme 
de moarte şi consideră viaţa actuală, ori cât de bună ar fi, ca o robie.” 


b) Despre suflet 


Bătrânul Porfirie a urmat câteva cursuri de psihiatrie la universitate pentru a-şi 
clarifica îndoielile: “Cum se poate să existe psihiatri care nu cred în existenţa 
sufletului? Şi a tras următoarea concluzie: Psihiatri şi psihologii se aseamănă cu 
orbii care se sforțează să înțeleagă lucrurile din jur, pipăindu-le. Sufletul este o 
realitate foarte tainică şi singur Dumnezeu îl cunoaşte.” 


Bătrânul loil zicea: “Sufletul are o valoare infinită, lucrul acesta-i evident. Când 
vrem să spălăm o pânză, nu vom folosi niciodată un săpun mai scump ca pânza. 
Săpunul trebuie să fie mai puţin scump, sau la rigoare, de aceeaşi valoare ca 
pânza. Cu ce este spălat şi curățit sufletul nostru? Cu sângele lui Hristos! Şi 
care este valoarea sângelui lui Hristos? Infinită! Rezultă că sufletul nostru care 
este curăţit cu sângele lui Hristos are o valoare infinită.” 


c) Iubirea de arginți 


Bătrânul Porfirie spunea: “Faptul că vom merge în Rai sau în iad, nu 


depinde dacă avem bani mulţi sau puţini, ci de felul în care i-am întrebuințat. 
Banii, proprietățile şi toate bunurile materiale nu sunt ale noastre, ci ale lui 
Dumnezeu. Noi n-avem decât să le gestionăm şi trebuie să ştim că Dumnezeu ne 
va cere socoteală de felul în care am dispus de bunuri: după voia Sa ori nu.” 

d) Oamenii contemporani 


“Oamenii de astăzi, zicea Bătrânul Filotei, sunt neînfrânați. Cai fără frâu, şi 
preoţi, şi popor se afundă în păcate. Nu se gândesc nici la moarte, nici la 
judecată, nici la răsplată, la nimic! Sunt interesaţi doar de bunuri, de trup, de 
plăceri şi de onoruri. Rari sunt cei ce au adevărate interese duhovniceşti, şi 
totuşi pentru aceştia puţini, Dumnezeu nu distruge lumea.” 

“Oamenii din lume mă obosesc, spunea Bătrânul Amfilohie, căci ceea ce au 
înmagazinat în ei cade peste mine ca un curent electric.” 


Bătrânul Porfirie zicea: “In zilele noastre, oamenii aspiră să fie iubiţi şi de aceea 
eşuează. Corect este să nu te intereseze dacă alții te iubesc sau nu, ci dacă tu Il 
iubeşti pe Hristos şi pe oameni. In felul acesta îți va fi plin sufletul.” 


Gheorghe, Bătrânul din Drama, zicea despre oamenii contemporani: “Lumea s- 
a depărtat de nevinovăție şi de bunătate. În fiecare zi ea înclină mai mult spre 
rău. Cu cât trec anii, cu atât înaintează înspre catastrofă. Ori, Dumnezeu nu vrea 
acest lucru.” 


e) Despre Ortodoxie şi despre înfruntarea ereticilor 


Bătrânul Porfiei zicea: “Adevărul se află în Ortodoxie. Eu l-am trăit şi îl cunosc 
prin harul lui Dumnezeu. Se văd multe lumini şi te impresionează, dar una 
singură este adevărata lumină.” 


„ Acelaşi Bătrân sublinia: “Martorii lui lehova sunt foarte nenorociţi, Dumnezeu 
să-i miluiască! O seamă de creştini se indignează de ei, alții îi insultă, alții îi 
urmăresc în justiție. Dar nu în felul acesta trebuie combătuți martorii lui Iehova. 
Doar când vom deveni sfinți îi vom combate.” 


2) Despre natură 


“Când am intrat în mănăstire, îşi amintea Bătrânul lacob, datorită incendiilor 
care au avut loc cândva, munţii din jur erau goi de vegetație; rămăseseră doar 
câțiva pini şi brazi. Mergând la diferitele ascultări, aveam seminţe de pin în 
traistă şi le semănam. Mă rugam de asemenea ca pădurile să fie ferite de 
incendiu, pricinuit de ura diavolului, care-şi trimitea slugile sale pentru a 
distruge pădurea.” 


Bătrânul Amfilohie zicea: “Cine sădeşte un pom, sădeşte speranța, pacea, 
dragostea şi culege binecuvântarea lui Dumnezeu.” 


O profeție a Bătrânului Gheorghe merită atenţie: “Va veni o vreme când voi vă 
veți apropia de pomi, dar nu le veţi putea mânca fructele.” 

h) Harul actual 


1. “Țara noastră, zicea Bătrânul Amfilohie, este acoperită de gheaţa 
materialismului şi ateismului, şi noi suntem chemaţi să topim gheaţa. Numai 
când această gheaţă va dispare vom putea regăsi pământul nostru şi ne vom 
bucura de el; pământul arat de plugurile apostolice, înroşit de sângele 
martirilor şi udat de sudoarea sfinților călugări. Atunci soarele duhovnicesc va 
încălzi pământul grecesc şi, ca şi odinioară, el va germina, va înflori şi va da 
roade spre slava lui Dumnezeu.” 


2. L-au întrebat pe Bătrânul Porfirie pe cine să voteze la alegerile legislative şi el 
a răspuns prin această metaforă: “Biserica Ortodoxă este ca o cloşcă. Acoperă 
cu aripile ei pui de toate culorile: albi, negri sau galbeni.” Altă dată a spus 
despre oamenii politici: “Ce pot face oamenii politici? Ei sunt împietriţi în 
patimile lor. când omul nu se poate ajuta pe sine, cum îi va putea ajuta pe alţii? 
Noi suntem vinovaţi de această situație. Dacă am fi adevăraţi creştini, am 
putea trimite în parlament, nu un partid creştin, ci deputaţi creştini, şi lucrurile 
ar fi altfel.” 


Scurtă biografie a Părinților 


Amfilohie (Makris), Bătrânul din Patmos (1889-1970). Născut la Patmos. La 
vârsta de 16 ani devine ucenic în Mănăstirea Sfântul loan Teologul. În 1935 a fost 
ales stareţ. A desfăşurat o deosebită misiune duhovnicească şi socială. 

Antim (Vaguianos), Bătrânul din Chios (1869-1960). Originar din satul 
Livadia de Chios. Va lucra cu sârg la leprozeria din Chios care din “loc de 
suferinţă” se va transforma în “rai”. A fost întemeietorul şi duhovnicul mănăstirii 
de maici Maica Domnului Grabnic Ajutătoare din Chios. Biserica Greciei l-a 
canonizat în 1992. 

Daniel (Dimitriadis), Bătrânul din Katouakia Muntelui Athos (1846-1929). 
Născut la Smirna. Ardea de dorul vieţii călugăreşti încă din copilărie. A fost o 
mare personalitate athonită. A scris cărți şi a pictat icoane. 

Epifanie (Theodoropoulos), Bătrânul din Athena (1930-1989). Născut la 
Vournazi, sat din Messina. Om cu vocaţie preoțească, însetat de a învăţa şi cu 
înțelepciune de bătrân din copilărie. A fost un preot trăitor în anonimat şi un 
scriitor celebru. lubea în mod deosebit canoanele Bisericii, pe care le medita şi le 
respecta. A refuzat să fie episcop. A fost duhovnicul multor oameni şi a întemeiat 
Mănăstirea Maicii Domnului din Trizina. 

Eusebiu (Matthopoulos), Bătrânul misionar (1849-1929). Originar din satul 
Melissopetra, provincia Gortymia. A fost tuns în monahism foarte de tânăr şi a 
avut o intensă activitate predicatorială. A făcut multe călătorii misionare, a scris 
numeroase cărți şi a fost întemeietorul Frăției de teologi Zoi. 

Gavriil (Kazasis), Bătrânul athonit (1886-1983). S-a născut în satul 
Messenikola din provincia Karaditsa. În 1910 vine la Sfântul Munte, unde a ajuns 

stareţul Mănăstirii Dyonisiou. Autodidact, scriitor, a fost un duhovnic renumit şi 
foarte activ, la Muntele Athos. 

Gheorghe (Karslidis), Bătrânul din Drama (1901-1959). Originar din satul 
Arguiroupoli din Pont. Vine în 1929 în Grecia, unde, după mai multe mutări, se va 
stabili aproape de biserica Sfinţii Arhangheli din Drama. În 1934, a construi 
Mănăstirea Adormirii Maicii Domnului, unde şi-a petrecut restul vieții. 

Iacob (Tsalikis), Bătrânul din  Eubea (1920-1991). S-a născut în Eubea, 
unde s-a nevoit în Mănăstirea Sfântul David. A fost un mare Bătrân, cu vădite 
semne de sfinţenie. 

Ieronim (Apostolidis), Bătrânul din Eghina (1883-1966). Originar din 
Guelveri, Capadocia, va veni în 1922 în Grecia. Avea harul vorbirii. A dus o viață 
isihastă şi 1-a întărit pe mulți cu sfaturile sale duhovniceşti. 

Ioil (lannakopoulos), Bătrânul din Kalamata (1901-1966). Născut în satul 
Petaldi, din provincia Messina. Tuns călugăr în 1924, hirotonit diacon, şi apoi 
preot. A fost dascăl în învăţământul secundar. Activitatea sa pastorală consta în 
scriere de cărţi. În 1964 a restaurat Mănăstirea Prorocului Ioil din Kalamata, fiind 
considerat întemeietor al acesteia. 

Iosif Isihastrul de la Sfântul Munte (71959). Originar din Paros. La 23 de ani 
începe să citească cărțile Părinților, şi se naşte în el dragostea de isihie, de asceză şi 
de rugăciune. A fost un adevărat călugăr athonit, un isihast auster, un om dedicat 
Rugăciunii lui lisus, credincios programului său duhovnicesc. Numeroşi călugări 
contemporani din Athos sunt ucenicii duhovniceşti ai Bătrânului Iosif. 

Porfirie (Bairaktaris), Bătrânul din Attica (1906-1991). Originar din satul 
Sfântul loan din Karistra, Eubeea. Pleacă foarte de tânăr la Sfântul Munte, dar o 
boală gravă l-a constrâns să revină în ERubeea. Timp de 33 de ani a fost duhovnicul 
paraclisului Sfântul Gherasim, al policlinicii din Athena. În 1973, a fost numit 
duhovnicul Bisericii Sfântul Nicolae la Callissia în Pendeli. A fost întemeietorul şi 
duhovnicul Mănăstirii Schimbarea la Faţă din satul Milessi, provincia Malakassa, 
aproape de Oropo. În 1991, s-a reîntors la Schitul Kapsokalyvia din Muntele 
Athos, unde moare. Este cunoscut prin sfințenia sa şi mai ales prin harisma 
clarviziunil. 

Filotei (Zervakos), Bătrânul din Paros (1884-1980). S-a născut la Pakia, în 
Laconia. Este tuns călugăr în 1907, iar în 1912 hirotonit preot. A editat mai multe 
reviste misionare. A fost un apărător al tradițiilor, un scriitor devotat şi un 
duhovnic plin de experienţă. 

lată o culegere din Părinţi duhovniceşti ortodocşi contemporani, care îi va 
interesa la fel de mult pe călugări, ca şi pe laici. Într-adevăr, Bătrânii care vorbesc 
aici, tratează o mulțime de subiecte: rugăciunea, dragostea frățească, spovedania, 
Sfânta Împărtăşanie, gândurile, lupta duhovnicească, ispitele, milostenia, dar, de 
asemenea, monahismul, căsătoria, educarea copiilor, preotul şi misiunea sa... Să 
ne deschidem inimile la cuvintele sfinților Bătrâni, care s-au remarcat prin 
harismele şi sfințenia lor. 

